

**Anul 2023 – numărul 14**

**3 - 7 aprilie**

******

***Din conținutul acestui număr*:**

[Repere din agenda publică a conducerii Instituţiei Prefectului - Judeţul Hunedoara în perioada 3 - 7 aprilie, 2023 3](#_Toc131764320)

[Selecție de Acte normative apărute în Monitorul Oficial al României în perioada 3 - 7 aprilie, 2023 3](#_Toc131764321)

[Comunicate de presă ale Guvernului României 6](#_Toc131764322)

[Prim-ministrul Nicolae-Ionel Ciucă: Am identificat resurse financiare din fonduri europene pentru susținerea industriei autohtone a laptelui 6](#_Toc131764323)

[Întâlnirea premierului Nicolae-Ionel Ciucă cu reprezentanții Asociației Române a Băncilor 7](#_Toc131764324)

[Primirea de către prim-ministrul Nicolae-Ionel Ciucă a ministrului de externe al Armeniei, Ararat Mirzoyan 7](#_Toc131764325)

[Întrevederea prim-ministrului României, Nicolae-Ionel Ciucă, cu Cancelarul Republicii Federale Germania, Olaf Scholz 8](#_Toc131764326)

[Întrevederea premierului Nicolae-Ionel Ciucă cu Elisa Ferreira și Nicolas Schmit 8](#_Toc131764327)

[Mesajul prim-ministrului Nicolae-Ionel Ciucă cu prilejul Zilei Jandarmeriei Române 9](#_Toc131764328)

[Informaţie Europeană 10](#_Toc131764329)

[NOUTĂȚI – Informații UTILE 10](#_Toc131764330)

[Interes crescut al tinerilor fermieri pentru programul Tomata 2023 - peste 22.000 de solicitanți înscriși 10](#_Toc131764331)

[MAT transmite noi notificări de acceptare la finanțare în cadrul programului Start-Up Nation România 11](#_Toc131764332)

[PR Vest 2021-2027: Centralizatorul răspunsurilor la observațiile și propunerile primite în etapa de consultare publică pentru două ghiduri 11](#_Toc131764333)

[Lista proiectelor și organizațiilor nominalizate pentru Premiile AFCN 2022 11](#_Toc131764334)

[AFIR: Digitalizarea accesării finanțărilor din zona montană 12](#_Toc131764335)

[Politica de Coeziune 2021-2027: Lansarea oficială la nivelul României a avut loc la Iași 12](#_Toc131764336)

[Reluarea procedurii pentru competiția privind realizarea proiectului „Acces la literatura ştiinţifică şi publicarea în regim de acces deschis” 14](#_Toc131764337)

[Consultări publice 15](#_Toc131764338)

[PR Vest 2021-2027: Centralizatorul răspunsurilor la observațiile și propunerile primite în etapa de consultare publică pentru două ghiduri 15](#_Toc131764339)

[PAC 2023-2027: Cadrul juridic privind asigurarea recoltelor, publicat în dezbatere publică 15](#_Toc131764340)

[PNRR 16](#_Toc131764341)

[PNRR: A fost publicat calendarul apelurilor actualizat 16](#_Toc131764342)

[PNRR: Investiții în valoare de peste 950 milioane de lei pentru modernizarea și reînnoirea infrastructurii feroviare 16](#_Toc131764343)

[PNRR: Prelungirea perioadei de soluționare a contestațiilor pe apelul privind reducerea riscului de infecții nosocomiale 17](#_Toc131764344)

[Apeluri – Finanțări 17](#_Toc131764345)

[Înscrieri deschise pentru Premiul European pentru Inovare Umanitară (InnovAid)! 17](#_Toc131764346)

[Sprijin financiar în valoare de 105,016 milioane euro pentru beneficiarii Măsurii 14 – Campania 2022 18](#_Toc131764347)

[S-a lansat competiția pentru subvenționarea literaturii tehnico-științifice 2023 18](#_Toc131764348)

[Lansarea Programului Protecția speciilor de faună sălbatică 19](#_Toc131764349)

[Începând de luni, autoritățile locale pot depune cereri de finanțare pentru investiții în rețele de apă și canalizare prin programul „Anghel Saligny” 20](#_Toc131764350)

[Programul Casa Verde Fotovoltaice se va deschide în luna mai! 20](#_Toc131764351)

[S-a deschis primul apel din cadrul Programul (Interreg VI-B) NEXT Bazinul Mării Negre 21](#_Toc131764352)

[Din Actualitatea Europeană 22](#_Toc131764353)

[Ziua Internațională a Romilor: Declarația vicepreședintei Jourová, a comisarului Dalli și a comisarului Várhelyi 22](#_Toc131764354)

[Cooperare judiciară: Comisia propune norme privind transferul de proceduri penale între statele membre 23](#_Toc131764355)

[Eurobarometru: Costul de trai, sănătatea și educația pe primele locuri în preocupările românilor 24](#_Toc131764356)

[Aniversarea a 30 de ani de existență a Fondului de coeziune: 179 miliarde EUR pentru convergență și dezvoltare durabilă 25](#_Toc131764357)

Repere din agenda publică a conducerii Instituţiei Prefectului - Judeţul Hunedoara   
în perioada 3 - 7 aprilie, 2023

Facem cunoscute publicului următoarele acțiuni din agenda publică a domnului Călin Petru MARIAN, prefectul județului Hunedoara și a subprefecților SZÉLL Lőrincz și Gheorghe-Bogdan URDEA:

| *Eveniment* | ***Data*** |
| --- | --- |
| *Întâlnire operativă cu șefii și coordonatorii structurilor de specialitate din Instituția Prefectului - județul Hunedoara* | ***3 aprilie*** |
| *Participare la festivitățile prilejuite de împlinirea a 173 de ani de la înființarea Jandarmeriei Române.* | ***3 aprilie*** |
| *Vizită în teren la Colegiul Național "Decebal" Deva, unitate în care se desfășoară Olimpiada Națională de Chimie anul acesta.* | ***3 aprilie*** |
| *Participare la emisiunea "Provocare", difuzată de postul local de televiziune Antena 3 Deva.* | ***3 aprilie*** |
| *Participare la dezbaterea organizată în parteneriat cu reprezentanții Consiliului Județean al Elevilor Hunedoara.* | ***4 aprilie*** |
| *Participare la festivitatea de premiere a proiectului educațional "Dă-mi 3 minute pentru tine!".* | ***4 aprilie*** |
| *Întâlnire de lucru cu reprezentanții IPJ Hunedoara, ISU Hunedoara, IJJ Hunedoara, SJPI Hunedoara.* | ***5 aprilie*** |
| *Participare la Adunarea Generală a Reprezentanților A.F.D.P.R. Filiala Deva.* | ***6 aprilie*** |
| *Participare la Ședința de constituire a Board-ului Regional din cadrul Facultății de Inginerie din Hunedoara - Universitatea Politehnica Timișoara.* | ***6 aprilie*** |
| *Participare la ședința Comisiei de Dialog Social a județului Hunedoara.* | ***6 aprilie*** |
| *Participare la festivitatea de deschidere a Concursului Național de Gimnastică Aerobică - Cupa Cetății - ediția a XXV-a.* | ***7 aprilie*** |

Cancelaria Prefectului

🏵🏵🏵

http://www.expert-monitor.ro/LexMonitor/interfete/img/expertmonitor.jpg

Selecție de Acte normative apărute în Monitorul Oficial al României   
în perioada 3 - 7 aprilie, 2023

**M. Of. nr. 275 /3 aprilie 2023**

* Nr. **827 / 23 Martie 2023,** Ministerul Mediului, Apelor și Pădurilor - Ordin pentru aprobarea Ghidului de finanțare a Programului privind protecția speciilor de faună sălbatică, prin instalarea de echipamente și/sau dispozitive de tipul gardurilor electrice ori a altor mijloace asemănătoare permise de lege, în vederea diminuării conflictelor și reducerii pagubelor cauzate de animale sălbatice.

**M. Of. nr. 276 /3 aprilie 2023**

* Nr. **75** / **31 Martie 2023**, Parlamentul României - Lege privind aprobarea Ordonanței de urgență a Guvernului nr. 26/2022 pentru modificarea și completarea unor acte normative în domeniul investițiilor publice.

**M. Of. nr. 277 /3 aprilie 2023**

* Nr. **72** / **31 Martie 2023**, Parlamentul României - Lege pentru modificarea art. 150 alin. (1) din Ordonanța de urgență a Guvernului nr. 57/2019 privind Codul administrativ.
* Nr. **73** / **31 Martie 2023**, Parlamentul României - Lege pentru aprobarea Ordonanței de urgență a Guvernului nr. 147/2022 privind înființarea, organizarea și funcționarea Agenției Române pentru Investiții și Comerț Exterior, precum și pentru modificarea Ordonanței de urgență a Guvernului nr. 43/2017 privind înființarea, organizarea și funcționarea agențiilor pentru întreprinderi mici și mijlocii, atragere de investiții și promovare a exportului.
* Nr. **46** / **23 Februarie 2023**, Autoritatea Națională Sanitară Veterinară și pentru Siguranța Alimentelor - Ordin privind aprobarea Procedurii de eliberare a certificatului de competență profesională pentru conducătorii și însoțitorii de pe vehiculele rutiere care transportă animale vii.

**M. Of. nr. 278 /3 aprilie 2023**

* Nr. **708** / **24 Martie 2023**, Agenția Națională pentru Achiziții Publice / Nr. **1288** / **17 Martie 2023**, Ministerul Investițiilor și Proiectelor Europene - Ordin privind modificarea și completarea Ordinului ministrului delegat pentru fonduri europene și al președintelui Agenției Naționale pentru Achiziții Publice nr. 6.712/890/2017 privind aprobarea modului de efectuare a achizițiilor în cadrul proiectelor cu finanțare europeană implementate în parteneriat.
* Nr. **17** / **29 Martie 2023**, Autoritatea Națională de Reglementareîn Domeniul Energiei - Ordin privind aprobarea Metodologiei de monitorizare a pieței cu amănuntul de energie electrică.

**M. Of. nr. 279 /4 aprilie 2023**

* Nr. **864** / **30 Martie 2023**, Ministerul Mediului, Apelor și Pădurilor - Ordin pentru modificarea anexei la Ordinul ministrului mediului, apelor și pădurilor nr. 2.261/2022 pentru aprobarea Ghidului de finanțare a Programului privind casarea autovehiculelor uzate.

**M. Of. nr. 280 /4 aprilie 2023**

* Nr. **105** / **16 Martie 2023**, Ministerul Agriculturii și Dezvoltării Rurale - Ordin pentru aprobarea criteriilor de eligibilitate, documentelor justificative, condițiilor și modului de implementare a intervențiilor aferente sectorului apicol prevăzute la art. 1 alin. (2) lit. e) din Hotărârea Guvernului nr. 1.571/2022 privind stabilirea cadrului general de implementare a intervențiilor aferente sectoarelor vegetal și zootehnic din cadrul Planului strategic PAC 2023-2027, finanțate din Fondul european de garantare agricolă și de la bugetul de stat.
* Nr. **21** / **29 Martie 2023**, Autoritatea Națională de Reglementareîn Domeniul Energiei - Ordin privind modificarea și completarea Metodologiei pentru schimbul de date între operatorul de transport și de sistem, operatorii de distribuție și utilizatorii de rețea semnificativi, aprobată prin Ordinul președintelui Autorității Naționale de Reglementare în Domeniul Energiei nr. 233/2019.

**M. Of. nr. 281 /4 aprilie 2023**

* Nr. **77** / **3 Aprilie 2023**, Parlamentul României - Lege pentru completarea tabelelor-anexă nr. I și II la Legea nr. 143/2000 privind prevenirea și combaterea traficului și consumului ilicit de droguri.
* Nr. **616** / **29 Martie 2023**, Ministerul Antreprenoriatului și Turismului - Ordin privind modificarea procedurii de implementare a Programului național multianual pentru dezvoltarea culturii antreprenoriale în rândul femeilor manager din sectorul IMM, aprobată prin Ordinul ministrului antreprenoriatului și turismului nr. 1.314/2022.
* Nr. **18** / **29 Martie 2023**, Autoritatea Națională de Reglementareîn Domeniul Energiei - Ordin privind aprobarea Metodologiei de monitorizare a pieței angro de energie electrică.

**M. Of. nr. 282 /5 aprilie 2023**

* Nr. **76** / **3 Aprilie 2023**, Parlamentul României - Lege privind organizarea și funcționarea Sistemului informatic național de semnalări și participarea României la Sistemul de informații Schengen, precum și pentru modificarea și completarea Ordonanței de urgență a Guvernului nr. 194/2002 privind regimul străinilor în România.

**M. Of. nr. 283 /5 aprilie 2023**

* Nr. **626** / **29 Martie 2023**, Ministerul Antreprenoriatului și Turismului - Ordin pentru modificarea și completarea Procedurii de avizare a organizațiilor de management al destinației, aprobată prin Ordinul ministrului antreprenoriatului și turismului nr. 1.293/2022.

**M. Of. nr. 285 /5 aprilie 2023**

* Nr. **83** / **5 Aprilie 2023**, Primul-Ministru - Decizie privind exercitarea, cu caracter temporar, de către domnul Marius Munteanu a funcției publice vacante din categoria înalților funcționari publici de secretar general al Instituției Prefectului - Județul Hunedoara.
* Nr. **M.63** / **20 Martie 2023**, Ministerul Apărării Naționale - Ordin privind modificarea și completarea Ordinului ministrului apărării naționale nr. M.30/2012 pentru aprobarea Instrucțiunilor privind recrutarea, selecția, formarea profesională și evoluția în cariera militară în Armata României.

**M. Of. nr. 286 /6 aprilie 2023**

* Nr. **890** / **4 Aprilie 2023**, Ministerul Mediului, Apelor și Pădurilor - Ordin privind modificarea și completarea anexei la Ordinul ministrului mediului, apelor și pădurilor nr. 2.366/2022 pentru aprobarea Ghidului specific privind regulile și condițiile aplicabile finanțării din fondurile europene aferente Planului național de redresare și reziliență în cadrul apelului de proiecte PNRR/2022/C3/S/I.1.B, pentru subinvestiția I1.B. „Construirea de insule ecologice digitalizate“, investiția I1. „Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe/comune“, componenta 3. Managementul deșeurilor.

**M. Of. nr. 287 /6 aprilie 2023**

* Nr. **624** / **4 Aprilie 2023**, Ministerul Dezvoltării, Lucrărilor Publice și Administrației - Ordin privind aprobarea demarării unei noi sesiuni de depuneri de cereri de finanțare prin Programul național de investiții „Anghel Saligny“, pentru județele Bistrița-Năsăud, Brăila, Constanța, Dolj, Galați, Harghita, **Hunedoara**, Ialomița, Mehedinți, Vrancea

**M. Of. nr. 289 /6 aprilie 2023**

* Nr. **717** / **9 Martie 2023**, Ministerul Mediului, Apelor și Pădurilor - Ordin pentru aprobarea Procedurii de incinerare și/sau îngropare la fața locului a subproduselor de origine animală care nu sunt destinate consumului uman în cazul unei epizootii care implică o boală cu declarare obligatorie.

**M. Of. nr. 290 /6 aprilie 2023**

* Nr. **302** / **5 Aprilie 2023**, Guvernul României- Hotărâre pentru modificarea Normelor metodologice privind detașarea salariaților în cadrul prestării de servicii transnaționale pe teritoriul României, aprobate prin Hotărârea Guvernului nr. 337/2017..
* Nr. **301** / **5 Aprilie 2023**, Guvernul României - Hotărâre privind alocarea unei sume din Fondul de rezervă bugetară la dispoziția Guvernului, prevăzut în bugetul de stat pe anul 2023, pentru orașul Aninoasa, județul Hunedoara. (40.000 mii lei)

**M. Of. nr. 291 /6 aprilie 2023**

* Nr. **235** / **20 Martie 2023**, Autoritatea Națională pentru Protecția Drepturilor Persoanelor cu Dizabilități - Ordin privind aprobarea Metodologiei de admitere a persoanelor adulte cu dizabilități în mediul rezidențial, prevăzută la art. 13 din Legea nr. 7/2023 privind susținerea procesului de dezinstituționalizare a persoanelor adulte cu dizabilități și aplicarea unor măsuri de accelerare a acestuia și de prevenire a instituționalizării, precum și pentru modificarea și completarea unor acte normative.

**M. Of. nr. 292 /7 aprilie 2023**

* Nr. **530** / **27 Martie 2023**, Ministerul Afacerilor Externe - Ordin privind fondurile alocate în bugetul anual al Ministerului Afacerilor Externe pentru finanțarea acțiunilor de reacție rapidă și a altor operațiuni necesare în vederea gestionării crizelor și alertelor consulare.

**M. Of. nr. 294 /7 aprilie 2023**

* Nr. **82** / **6 Aprilie 2023**, Parlamentul României- Lege pentru modificarea art. 32 alin. (2) lit. c) din Ordonanța de urgență a Guvernului nr. 195/2002 privind circulația pe drumurile publice..
* Nr. **84** / **6 Aprilie 2023**, Parlamentul României - Lege pentru modificarea Legii contenciosului administrativ nr. 554/2004.
* Nr. **1281** / **5 Aprilie 2023**, Ministerul Finanțelor - Ordin privind stabilirea unor măsuri pentru plata salariilor aferente lunii martie 2023.
* Nr. **325** / **5 Aprilie 2023**, Guvernul României - Hotărâre pentru completarea Hotărârii Guvernului nr. 1.767/2004 privind modul de organizare și funcționare a serviciilor publice comunitare regim permise de conducere și înmatriculare a vehiculelor.

**M. Of. nr. 296 /7 aprilie 2023**

* Nr. **326** / **5 Aprilie 2023**, Guvernul României - Hotărâre pentru modificarea anexei la Hotărârea Guvernului nr. 1.235/2022 privind aprobarea distribuției bugetului aferent reformelor și investițiilor finanțate prin Planul național de redresare și reziliență al României pentru fiecare coordonator de reformă și/sau investiții.

**M. Of. nr. 300 /7 aprilie 2023**

* Nr. **1354** / **30 Martie 2023**, Ministerul Investițiilor și Proiectelor Europene - Ordin pentru modificarea și completarea Ordinului ministrului fondurilor europene nr. 1.284/2016 privind aprobarea Procedurii competitive aplicabile solicitanților/beneficiarilor privați pentru atribuirea contractelor de furnizare, servicii sau lucrări finanțate din fonduri europene.

Descărcați  ADOBE READER - <http://get.adobe.com/reader/>

Sursa: Monitorul Oficial al României - <http://www.monitoruloficial.ro/RO/article--e-Monitor.html>

🏵🏵🏵

Comunicate de presă ale Guvernului României

Prim-ministrul Nicolae-Ionel Ciucă: Am identificat resurse financiare din fonduri europene pentru susținerea industriei autohtone a laptelui

Premierul Nicolae-Ionel Ciucă a continuat astăzi consultările cu reprezentanții sectorului agricol, industriei alimentare și lanțurilor de magazine. În cadrul întâlnirii organizate la Palatul Victoria au fost analizate efectele implementării soluțiilor de sprijin stabilite de Guvern, precum și noi măsuri de susținere a fermierilor și industriei de profil, în scopul valorificării produselor agricole în beneficiul consumatorilor români.

Premierul Ciucă a anunțat că au fost identificate resurse financiare din fonduri europene pentru susținerea industriei autohtone a laptelui. La următoarea întâlnire, care va avea loc marți, 11 aprilie, la Palatul Victoria, va fi agreat cadrul legislativ ce va permite industriei  de lapte din România să  depășească dificultățile pe care le întâmpină în această perioadă.

”Pe toți ne preocupă securitatea alimentară și vrem să știm ca oamenii își pot permite să cumpere un litru de lapte din orice magazin. Ne dorim creșterea competitivității sectorului agricol în raport cu potențialul pe care România îl are, precum și prezența mai mare a producătorilor locali în lanțurile comerciale. De la nivelul Guvernului susținem aceste două direcții prin investiții publice pentru dezvoltarea infrastructurii de depozitare și procesare pentru micii producători, acordarea de facilități pentru procesatori și finanțarea mecanismelor și schemelor de susținere, astfel încât banii europeni și din bugetul național să ajungă la timp la fermierii români. Am convingerea că prin dialog și respect pentru munca fiecăruia vom găsi soluții pentru a depăși acest impas”, a afirmat prim-ministrul Nicolae-Ionel Ciucă.

Din partea autorităților, alături de premierul Nicolae-Ionel Ciucă au mai participat   Rareș Burlacu – președintele Agenției pentru Investiții și Comerț Exterior, reprezentanți ai Cancelariei Prim-Ministrului, ai Ministerului Agriculturii și Dezvoltării Rurale, Autorității Naționale Sanitar Veterinară și pentru Siguranța Alimentelor, Agenției Naționale pentru Protecția Consumatorilor și ai Consiliului Concurenței.

Totodată, la întâlnire au participat și reprezentanții următoarelor asociații: Uniunea de Ramură a Cooperativelor din Sectorul Taurin, Federația Crescătorilor de Bovine de România, Liga Asociațiilor Producătorilor Agricoli din România, Asociația Companiilor de Distribuție de Bunuri din România, Asociația Patronală Română din Industria Laptelui și Asociația de Vaci HolsteinRo, precum și Asociația Marilor Rețele Comerciale din România.

\*

Întâlnirea premierului Nicolae-Ionel Ciucă cu reprezentanții Asociației Române a Băncilor

 Prim-ministrul Nicolae-Ionel Ciucă s-a întâlnit, la Palatul Victoria, cu reprezentanții Asociației Române a Băncilor.

Participanții au evidențiat evoluția bună a sistemului bancar, care se bucură de stabilitate și lichiditate peste media europeană.

Premierul a prezentat oportunitățile generate de fluxurile financiare importante, în contextul în care România beneficiază în următorii șase ani de aproape 80 de miliarde de euro - fonduri europene din Cadrul Financiar Multi-anual și PNRR. O atenție specială a fost acordată unor domenii-cheie pentru dezvoltarea țării noastre, precum energie, agricultură, IT&C.

*“Antreprenorii români, fermierii, industria alimentară și sistemul energetic au nevoie de finanțare pentru a se putea dezvolta. Competitivitatea economiei românești depinde de creșterea performanței și eficienței tehnologiilor folosite, inclusiv pentru exploatarea materiilor prime de care noi dispunem. Pentru a reuși acest lucru, avem nevoie de instrumente financiar-bancare capabile să vină în completarea fondurilor europene pentru cei care vor să investească. Astfel consolidăm creșterea economică înregistrată anul trecut și generăm linii noi de dezvoltare economică, pentru ca mediul de afaceri să prospere și să poată profita de piața unică europeană, pe care nu poate pătrunde fără capital și tehnologii performante”,* a afirmat premierul Nicolae-Ionel Ciucă.

Reprezentanții ARB au confirmat disponibilitatea de a contribui la dezvoltarea mediului antreprenorial și de a facilita accesul la produsele și serviciile bancare tuturor cetățenilor, extinzând nivelul digitalizării și derulând noi campanii de educare financiar-bancară.

La întâlnire au mai participat ministrul Finanțelor, Adrian Câciu, și ministrul Cercetării, Inovării și Digitalizării, Sebastian Burduja.

\*

Primirea de către prim-ministrul Nicolae-Ionel Ciucă a ministrului de externe al Armeniei, Ararat Mirzoyan

Premierul Nicolae-Ionel Ciucă l-a primit astăzi, la Palatul Victoria, pe ministrul afacerilor externe al Armeniei, Ararat Mirzoyan, aflat în vizită oficială în România.

În cadrul întâlnirii, a fost analizată situația de securitate din Regiunea Extinsă a Mării Negre, generată de războiul de agresiune al Rusiei în Ucraina, evenimentele de după războiul de 44 de zile dintre Armenia și Azerbaidjan și evoluțiile procesului de pace din regiune.

De asemenea, părțile au abordat pe larg situația relațiilor bilaterale. Prim-ministrul României a semnalat nevoia de a valorifica bunele relații bilaterale pentru a crește nivelul schimburilor comerciale în beneficiul ambelor state.

Premierul Nicolae-Ionel Ciucă a subliniat importanța stabilizării regiunii și a pașilor în direcția păcii, anunțând susținerea deplină pentru procesul de pace lansat de către președintele Consiliului European, Charles Michel, și participarea la misiunea de pace europeană din Armenia. Procesul de pace trebuie să meargă mai departe, iar situația din regiune să fie rezolvată pe baza dreptului internațional, cu respectarea suveranității, integrității teritoriale și a independenței tuturor statelor, a precizat prim-ministrul.

De asemenea, promovarea reformelor democratice în regiune este de primă importanță, la fel ca apropierea de formatele oferite de către Uniunea Europeană, inclusiv din perspectiva consolidării democrației în această regiune extinsă a Mării Negre, care ar putea oferi Armeniei un rol mai activ din perspectiva proiectelor economice în relația cu Uniunea Europeană.

\*

Întrevederea prim-ministrului României, Nicolae-Ionel Ciucă, cu Cancelarul Republicii Federale Germania, Olaf Scholz

Prim-ministrul Nicolae-Ionel Ciucă a avut astăzi, 3 aprilie 2023, o întrevedere cu Cancelarul Republicii Federale Germania, Olaf Scholz, aflat în vizită oficială în România.

Prezența la București a Cancelarului federal reflectă interesul ridicat al Germaniei pentru aprofundarea parteneriatului bilateral cu România, în spiritul relației politico-diplomatice strategice, consistente și pragmatice.

În cadrul dialogului, cei doi demnitari au subliniat angajamentul pentru intensificarea relației substanțiale româno-germane într-un cadru structurat, menit să ofere vizibilitate mai amplă relației bilaterale și proiectelor strategice de cooperare sectorială.

Premierul Ciucă a exprimat aprecieri pentru susținerea dinamică a Germaniei în favoarea finalizării procesului de aderare a României la Spațiul Schengen. Îndeplinirea acestui obiectiv în cel mai scurt timp rămâne esențială, în baza contribuției recunoscute a României la asigurarea securității interne a UE, iar demersurile și coordonarea cu partenerii europeni pentru crearea condițiilor favorabile acestui rezultat continuă foarte activ.

Din perspectiva oportunităților pentru aprofundarea cooperării economice și sectoriale, prim-ministrul român a încurajat parteneriatele și schimburile de experiență în aria industrială și tehnologica.  Dinamica mediului de afaceri generează atractivitatea acestuia pentru noi investiții, mai ales în sectoare precum cel energetic, alimentar și digital, care au un potențial semnificativ în România.

Cei doi demnitari au confirmat importanța continuării procesului de extindere a Uniunii Europene și îndeplinirea angajamentelor față de Balcanii de Vest. Totodată, aceștia au exprimat susținerea fermă pentru continuarea sprijinului politic și financiar consistent orientat spre consolidarea rezilienței și a securității Republicii Moldova.

De asemenea, părțile au abordat și dinamica cooperării în cadrul formatelor regionale europene precum Inițiativa celor Trei Mări (I3M). Prim-ministrul Ciucă s-a referit la oportunitățile de participare la investiții în proiectele dezvoltate în cadrul Inițiativei și a amintit găzduirea Forumului de Afaceri I3M la București, la 7 septembrie a.c.

\*

Întrevederea premierului Nicolae-Ionel Ciucă cu Elisa Ferreira și Nicolas Schmit

 Prim-ministrul Nicolae-Ionel Ciucă s-a întâlnit, la Palatul Victoria, cu Elisa Ferreira, comisar european pentru coeziune și reforme și Nicolas Schmit, comisar european pentru locuri de muncă și drepturi sociale.

În cadrul întrevederii, la care a participat și ministrul Investițiilor și Proiectelor Europene, Marcel Boloș,  a fost prezentat impactul pozitiv al fondurilor europene pentru dezvoltarea României și recuperarea decalajelor dintre regiuni.

Premierul României le-a mulțumit comisarilor europeni pentru sprijinul acordat în configurarea programelor aferente Politicii de Coeziune, din perioada de programare 2021-2027,  a căror valoare totală depășește 46 de miliarde de euro.

*“Pentru cetățenii români, finanțările asigurate prin Politica de Coeziune sunt esențiale și rămân prioritare în domenii precum sănătate, educație,  transport, locuri de muncă, creștere economică inteligentă și recuperarea decalajelor de inovare, conectivitate, dezvoltare durabilă și tranziție verde, dezvoltare regională, reducerea riscurilor pentru cei expuși la sărăcie sau excluziune socială, tranziție către neutralitate climatică.*

*Alături de fondurile asigurate prin PNRR și banii europeni din perioada de programare 2014-2020, din care țara noastră mai are încă de cheltuit sume importante, toate aceste resurse reprezintă pentru Guvern garanția că reformele așteptate de oameni și creșterea calității vieții lor au finanțarea asigurată. Cea mai bună dovadă a importanței fondurilor europene am avut-o anul trecut, când, în ciuda multiplelor provocări economice cu care ne-am confruntat, cele 11 miliarde de euro atrase din aceste fonduri au generat creștere economică și derularea de proiecte de dezvoltare. La nivelul Executivului, alături de Comisia Europeană, vom continua cooperarea pentru a ne asigura că folosim în interes public fiecare euro alocat țării noastre. Politica de Coeziune este cel mai valoros instrument în beneficiul cetățenilor noștri și trebuie să îi consolidăm perspectivele, fără a permite diluarea viziunii acesteia, așa cum o regăsim în Tratatul Uniunii Europene”,* a declarat premierul Nicolae-Ionel Ciucă.

*„Având în vedere creșterea economică impresionantă a României, mă bucur foarte mult că am avut ocazia să discutăm cu prim-ministrul Ciucă și cu ministrul Boloș despre detaliile sprijinului acordat prin politica de coeziune pentru consolidarea unei strategii solide de dezvoltare echilibrată din punct de vedere teritorial și social pentru întreaga țară”,* a declarat comisarul european Elisa Ferreira.

*„Situația actuală dificilă și tranzițiile implică multe provocări pentru România. Fondurile europene pot sprijini o dezvoltare economică și socială echitabilă și pot ajuta Guvernul român să găsească soluții potrivite pentru combaterea sărăciei și îmbunătățirea integrării pe piața muncii, în special pentru tineri. De asemenea, punem un accent deosebit pe combaterea sărăciei în rândul copiilor, cu ajutorul garanției pentru copii, pentru a oferi tuturor copiilor șanse egale”,* a arătat comisarul Nicolas Schmit.

Printre temele de dialog s-a numărat și sprijinul acordat de Uniunea Europeană pe fondul crizei energetice și agresiunii militare ruse din Ucraina, atât din perspectiva ajutorului pentru refugiați, cât și privind ajutoarele pentru cetățeni și sectoarele economice afectate.

\*

Mesajul prim-ministrului Nicolae-Ionel Ciucă cu prilejul Zilei Jandarmeriei Române

”În perioade de liniște, dar mai ales în situații de urgență, jandarmii români sunt mereu la datorie pentru a-i ajuta pe cetățenii care au nevoie de sprijin și a menține ordinea și siguranța comunităților.

În misiunile externe, sunt apreciați de partenerii lor și poartă cu mândrie tricolorul.

În țară, fiecare misiune de salvare este o dovadă în plus a profesionalismului și omeniei. Ne este deja familiară imaginea jandarmilor care aduc în siguranță copii, femei și bărbați aflați în situații critice provocate de ninsori, viscol, avalanșe, inundații. În cei 173 de ani de activitate, Jandarmeria Română și-a construit credibilitatea în societate, cu fiecare intervenție, cu fiecare mână de ajutor oferită și fiecare viață salvată.

Alături de celelalte instituții ale statului, a fost în prima linie de intervenție în perioada crizei sanitare, iar de la începutul războiului, cu mobilizarea exemplară a societății civile, a oferit sprijin și protecție milioanelor de cetățeni ucraineni care au tranzitat România, alungați de războiul din Ucraina.

Componentă importantă a Ministerului Afacerilor Interne, Jandarmeria Română a trecut de-a lungul timpului prin numeroase transformări și etape de modernizare, a primit noi atribuții și s-a adaptat permanent așteptărilor sociale.

Misiunile de intervenție sunt dublate de acțiuni salutare de prevenție. Campaniile de conștientizare pe care le derulează, fie că au în vedere acțiuni în școli prin care copiii și tinerii sunt învățați să se protejeze de pericole, ori de prevenire a infracțiunilor sau de protecție a mediului, arată preocuparea doamnelor și domnilor jandarmi pentru binele comunităților și al cetățenilor.

Îi felicit pentru toată munca lor, pentru implicare și dedicare!

Le doresc multă sănătate, succes în continuare în misiunile de salvare în sprijinul oamenilor și comunităților pe care au datoria nobilă de a le proteja!

La mulți ani Jandarmeriei Române, la mulți ani jandarmilor români!”

**Nicolae-Ionel Ciucă,**

**Prim-ministru al României**

Sursa: Guvernul României - <https://gov.ro/ro/media/comunicate>

🏵🏵🏵

Informaţie Europeană

|  |  |
| --- | --- |
| ***Logoul Consiliului UE și al președinției suedeze*** | **Președinția suedeză a Consiliului UE: 1 ianuarie - 30 iunie 2023**  În prima jumătate a anului 2023, Suedia deține președinția Consiliului UE. Suedia a identificat patru priorități pentru lucrările desfășurate în cadrul celei de a treia președinții suedeze a Consiliului:   * **securitate – unitate** * **competitivitate** * **tranziția verde și energetică** * **valorile democratice și statul de drept – fundamentele noastre**   Președinția suedeză va acorda prioritate continuării sprijinului economic și militar pentru Ucraina, precum și sprijinului pentru calea Ucrainei către UE. Aceasta va acorda atenție competitivității europene, reducerii riscurilor de volatilitate a prețurilor la energie și reformei pieței energiei, tranziției verzi și respectării statului de drept.  *Unitatea și disponibilitatea noastră de a acționa rămân esențiale pentru securitatea, reziliența și prosperitatea UE. Suedia preia președinția într-un moment în care Uniunea Europeană se confruntă cu provocări fără precedent. O Europă mai ecologică, mai sigură și mai liberă reprezintă fundamentele priorităților noastre.*  ***Prim-ministrul Suediei, Ulf Kristersson, prezentarea priorităților politice ale președinției suedeze, 14 decembrie 2022***  **Site-ul președinției suedeze:**  [**https://swedish-presidency.consilium.europa.eu/**](https://swedish-presidency.consilium.europa.eu/) |

🏵🏵🏵

NOUTĂȚI – Informații UTILE

Interes crescut al tinerilor fermieri pentru programul Tomata 2023 - peste 22.000 de solicitanți înscriși

Ministerul Agriculturii și Dezvoltării Rurale a anunțat marți, 4 aprilie 2023, faptul că la nivelul Direcțiilor Agricole Județene, responsabile cu implementarea Programului Tomata, la data de 03.04.2023, s-au înregistrat un număr de circa 22.295 solicitanți pentru înscriere. Astfel, în județul Olt s-au înscris 7.070 beneficiari, în județul Galați avem peste 5.700 de solicitanți, în Dolj 1.936, iar în Giurgiu 1.881. Comparativ cu aceeași perioadă a anului trecut, când s-au înregistrat un număr de 17.180 de cereri, acum se remarcă o creștere de peste 20 %.

Potrivit comunicatului oficial, în prezent, s-au înscris 7.154 tineri până în 40 de ani, care reprezintă circa 32% din totalul producătorilor înscriși, lucru pozitiv, având în vedere implicarea tinerei generații în dezvoltarea propriilor afaceri din agricultură. Dintre județele performante în privința tinerilor, MADR a menționat Galați cu 2.262 producători de până în 40 de ani, județul Olt cu 2.219 și județul Dolj cu 523 producători.

„Programul Tomata are deja o anumită vechime și iată că acest număr mare de cereri îi conferă o consistență mai pronunțată. Acum avem peste 7.150 de tineri înscriși în program, este o cifră care ne onorează. Dacă privim spre anul 2019, atunci aveam doar 1224 tineri care renunțaseră la pribegie și au revenit în țară pentru a se apuca de această activitate. Avem satisfacția realizării actului normativ încă din anul 2022, fapt care asigură predictibilitatea Programului. Nu există județ care să nu aibă un cultivator de tomate înscris în Program, chiar și acolo unde nu sunt condiții prielnice cultivării tomatelor în spații protejate, cum ar fi în Covasna, Harghita sau Brașov”, a declarat ministrul Petre Daea.

Din analiza informațiilor centralizate se observă că acest Program a fost accesat în toate județele, pentru anul în curs prezentând un deosebit interes în rândul tinerilor, așa cum reiese din datele operative.

Producătorii de tomate au avut posibilitatea accesării sprijinului de minimis până la data de 1 aprilie 2023, pentru care Ministerul Agriculturii și Dezvoltării Rurale a alocat circa 3000 de euro/beneficiar. Valorificarea producției se va face până la data de 30 iunie 2023, inclusiv, iar ultima zi de depunere a documentelor justificative este data de 14 iulie 2023, inclusiv, în conformitate cu HG 1569/2022.

[***Descarcă***](https://www.fonduri-structurale.ro/descarca-document/63954) situația centralizată

[Situație județe-Program Tomata 2023.xlsx](https://www.fonduri-structurale.ro/descarca-document/63954)

Sursa: MADR

\*

MAT transmite noi notificări de acceptare la finanțare în cadrul programului Start-Up Nation România

 Ministerul Antreprenoriatului și Turismului a anunțat că începând de luni, 3 aprilie 2023, sunt transmise **noi notificări de acceptare de principiu la finanțare pentru beneficiarii programului Start-Up Nation România (Pilonul I), în intervalul RUE 1-5.000.**

În urma admiterii cererii de finanțare, aferentă formularului de înscriere, și primirii „Deciziei privind acceptarea de principiu la finanțare”, aplicanții vor avea de respectat următorii pași:

1. accesarea aplicației în vederea descărcării acordului de finanțare;
2. semnarea acordului de finanțare, cu semnătură electronică;
3. reîncărcarea documentului semnat;
4. transmiterea acestuia în aplicație, împreună cu dovada cofinanțării (extras de cont bancar, scrisoare de aprobare a creditului sau contract de credit).

**Documentele vor fi transmise în maximum 20 zile de la data primirii deciziei privind admiterea la finanțare**, sub sancțiunea respingerii la finanțare.

Sursa: MAT

\*

PR Vest 2021-2027: Centralizatorul răspunsurilor la observațiile și propunerile primite în etapa de consultare publică pentru două ghiduri

 Agenția pentru Dezvoltare Regională (ADR) Vest, în calitate de Autoritate de Management pentru Programul Regional Vest 2021-2027, a publicat, marți, 4 aprilie 2023, Centralizatorul răspunsurilor la observațiile și propunerile transmise în perioada de consultare publică pentru următoarele ghiduri:

* Ghidul solicitantului de finanțare aferent Intervenției regionale 4.1 - Mobilitate urbană sustenabilă, apelurile de proiecte nr. PRV/4.1/1.1, PRV/4.1/1.2, PRV/4.1/1.3, PRV/4.1/1.4, PRV/4.1/1.5 și PRV/4.1/1.6.
* Ghidul solicitantului de finanțare aferent Intervenției regionale 3.2 - Infrastructură verde

Pentru informații suplimentare puteți contacta Biroul de HelpDesk din cadrul ADR Vest: telefon - 0256-491.923, e-mail helpdesk@adrvest.ro.

**Documente**

[Centralizator\_propuneri\_si\_observatii\_Mobilitate\_urbana\_sustenabila.pdf](https://www.fonduri-structurale.ro/descarca-document/63935)

[Centralizator\_propuneri\_si\_observatii\_Infrastructura\_verde.pdf](https://www.fonduri-structurale.ro/descarca-document/63936)

Sursa: ADR Vest

\*

Lista proiectelor și organizațiilor nominalizate pentru Premiile AFCN 2022

 Administrația Fondului Cultural Național a publicat marți, 4 aprilie 2023, ***lista proiectelor și organizațiilor nominalizate pentru Premiile AFCN 2022***. Potrivit documentului au fost nominalizate 43 de proiecte la următoarele categorii:

* Rezistență în cultură - 4 nominalizări;
* Activare culturală în spațiul public - 5 nominalizări;
* Activare interdisciplinară - 5 nominalizări;
* Comunicare și mediere culturală - 5 nominalizări;
* Incluziune socială și dialog intercultural - 5 nominalizări;
* Adresarea către publicul tânăr cu acces limitat la cultură - 5 nominalizări;
* Soluții inovatoare în promovarea patrimoniului - 5 nominalizări;
* Activarea patrimoniului imaterial - 3 nominalizări;
* Cooperare culturală internațională - 2 nominalizări;
* Promovarea culturii scrise - 4 nominalizări.

Conform regulamentului, se acordă un singur premiu, la fiecare categorie. Identitatea premianților se comunică public doar în cadrul Galei de premiere care va avea loc pe 15 mai 2023.

**Documente**

[Nominalizări pentru Premiile AFCN 2022.pdf](https://www.fonduri-structurale.ro/descarca-document/63938)

Sursa: Facebook AFCN

\*

AFIR: Digitalizarea accesării finanțărilor din zona montană

Ministerul Agriculturii și Dezvoltării Rurale, prin Agenția pentru Finanțarea Investițiilor Rurale (AFIR), a încheiat protocolul de colaborare cu Agenția Națională a Zonei Montane (ANZM) prin care se stabilește implicarea experților AFIR pentru realizarea depunerii online a proiectelor gestionate de ANZM, prin intermediul sistemului informatic gestionat de AFIR. Acordul încheiat cu ANZM este valabil un an și se poate prelungi cu încă unul, dacă niciuna dintre părți nu solicită încetarea acestuia.

Potrivit comunicatului oficial, AFIR va sprijini în continuare dezvoltarea sistemului informatic al ANZM prin realizarea unui sistem funcțional integrat de date, a unui sistem de monitorizare a proiectelor finanțate de ANZM. De asemenea, având la bază experiența AFIR, Ministerul Agriculturii și Dezvoltării Rurale dorește implementarea la nivelul ANZM a modelului Business Process Management (BPM) care reprezintă practica proiectării, executării, monitorizării și optimizării proceselor de afaceri.

Părțile semnatare ale acestui acord vor organiza evenimente de informare atât în format online (videoconferințe), precum și în format fizic (întâlniri și workshop-uri tehnice) și alte acțiuni specifice pentru a facilita schimbul de experiență și de bune practici.

Sursa: AFIR

\*

Politica de Coeziune 2021-2027: Lansarea oficială la nivelul României a avut loc la Iași

 Comisarul european pentru coeziune și reforme, Elisa Ferreira, comisarul european pentru locuri de muncă și drepturi sociale, Nicolas Schmit, ministrul Investițiilor și Proiectelor Europene, Marcel Boloș și ministrul Muncii și Solidarității Sociale, Marius Budăi, au participat luni, 3 aprilie 2023, alături de alți oficiali români și europeni, precum și de reprezentanți ai autorităților locale din Iași – președintele Consiliului Județean Costel Alexe și primarul municipiului Iași, Mihai Chirică, la evenimentul de lansare a Politicii de Coeziune 2021 – 2027 care a avut loc la Palatul Culturii din Iași.

Cu această ocazie, au fost prezentate investițiile de 46 miliarde euro cuprinse în Politica de Coeziune, care sunt stabilite pe baza analizei decalajelor și a rezultatului procesului de cartografiere a infrastructurii, serviciilor și nevoilor, inclusiv la nivel microregional, și cuprind domenii precum creșterea competitivității economice și a nivelului de digitalizare, modernizarea sistemului de sănătate, dezvoltarea infrastructurii de transport, ocuparea forței de muncă, tranziția către o economie verde, combaterea sărăciei, pescuit și acvacultură durabile.

„Astăzi lansăm Politica de Coeziune 2021-2027, care aduce României 46 miliarde de euro pentru investiții strategice în spitale mai sigure, rețele de transport, modernizarea infrastructurii de apă și canalizare și sprijin pentru mediul de afaceri. Acest instrument este cea mai importantă politică europeană de investiții, care vine să local, să mobilizeze resurse, fiind un vector pentru crearea de locuri de muncă, creștere economică și dezvoltare, în toate regiunile și orașele din Uniunea Europeană. Până acum, fondurile europene au adus României competitivitate economică, evoluția PIB fiind puternic crescătoare (58,1%), iar productivitatea muncii înregistrând o creștere semnificativă (64%).  Ne așteptăm ca proiectele contractate până la finalul lui 2021 să inducă o creștere economică cu 23% mai mare pentru finalul acestui an. Procesul de programare pentru perioada 2021 – 2027 a fost complex, cu multe provocări pe care le-am depășit împreună. Am conturat 16 Programe, 8 naționale și 8 regionale, în baza analizei decalajelor și a rezultatului procesului de cartografiere a infrastructurii, serviciilor și nevoilor. Și pentru că ne aflăm astăzi în regiunea Nord Est, cea mai mare ca suprafață și populație, doresc să reamintesc că, în stabilirea orientărilor strategice de dezvoltare, a fost avută în vedere o abordare integrată a nevoilor specifice regiunilor și teritoriilor, prin asigurarea unui echilibru între intervențiile susținute la nivel național și cele la nivel regional. De asemenea, am pus accent pe sinergia surselor de finanțare, mă refer atât la 2014-2020 și 2021-2027, cât și la PNRR.”, a declarat ministrul Marcel Boloș.

Acordul de Parteneriat dintre România și Comisia Europeană a fost semnat la Alba Iulia, la 5 octombrie 2022, până la finalul anului trecut fiind aprobate de către Comisie toate cele 16 programe aferente perioadei 2021 – 2027. Astfel, România beneficiază de 8 programe naționale și de 8 programe regionale, primele apeluri fiind așteptate în al doilea trimestru al acestui an.

***8 programe naționale pentru finanțarea investițiilor în sectoarele – cheie***

Politica de coeziune 2021 – 2027 include următoarele programele naționale:

**Programul Creștere Inteligentă, Digitalizare și Instrumente Financiare** cu o alocare de 2,2 miliarde de euro va oferi finanțare pentru dezvoltarea de soluții tehnologice avansate pentru digitalizarea marilor servicii publice, cu impact direct asupra a aproximativ 3 milioane de români, dar și pentru transferul rezultatelor cercetării în piață. Prin acest program, 811 milioane euro sunt alocate digitalizării administrației publice și 1,3 miliarde euro cercetării și inovării.

**Programul Tranziție Justă**dispune de un buget de 2,53 miliarde de euro pentru crearea de locuri de muncă și modernizare în șase județe din România (Gorj, Hunedoara, Dolj, Galați, Prahova și Mureș).

**Programul Incluziune și Demnitate Socială** beneficiază de un buget total de 4,15 miliarde de euro din care cea mai mare alocare revine sprijinului acordat preșcolarilor și elevilor, mamelor cu nou născuți și asigurării alimentelor de baza/mese calde pentru persoanele din grupurile defavorizate (980 milioane euro), peste 800 de milioane de euro pentru centre comunitare integrate și dezvoltarea serviciilor sociale în mediul rural.

**Programul Educație și Ocupare** dispune de un buget total de 4,34 miliarde de euro, din care peste un miliard este destinat valorificării potențialului tinerilor pe piața muncii. Peste 1 milion de români vor beneficia de măsurile finanțate prin acest program pentru a beneficia de educație, formare profesională și acces pe piața muncii.

Cea mai mare alocare din **Programul Sănătate 2021 – 2027**, cu un buget total de 5,88 miliarde euro, este destinată infrastructurii spitalicești (2,8 miliarde de euro) și va finanța cele trei spitale regionale de la Iași, Cluj și Craiova, lucrări pentru 7 spitale județene și 20 de spitale publice mici, municipale și orășenești. De asemenea, Programul Sănătate va finanța servicii de prevenție finanțate pentru aproximativ 800.000 de persoane.

Prin **Programului Transport**, care beneficiază de o alocare totală de 9,62 miliarde de euro,4,46 miliarde euro sunt destinați construcției de autostrăzi și drumuri expres. La finalul perioadei, prin acest program se vor realiza 632 km drumuri noi sau reabilitate și 488 km căi ferate noi sau reabilitate.

**Programul Dezvoltare Durabilă**va susține investiții în infrastructura de apă și apă uzată, protecţia mediului prin conservarea biodiversităţii, promovarea eficienței energetice, a sistemelor și rețelelor inteligente de energie și reducerea emisiilor de gaze cu efect de seră. Bugetul total al programului este de 5,25 miliarde de euro.

**Programul Asistență Tehnică** are rolul de a asigura sprijin pentru implementarea eficientă și eficace a fondurilor europene aferente Politicii de Coeziune, în România. Programul este dezvoltat ținând cont de arhitectura sistemului de coordonare, gestionare şi control al fondurilor din perioada de programare 2021-2027 și beneficiază de un buget total de 959,43 mil. euro.

***8 programe regionale și măsuri pentru descentralizarea accesării fondurilor în perioada 2021 – 2027***

Pentru perioada 2021 – 2027, România beneficiază de 8 programe dedicate regiunilor de dezvoltare ale României:

* Programul Regional Vest – 1.17 miliarde de euro;
* Programul Regional Centru – 1.38 miliarde de euro;
* Programul Regional Sud – Muntenia 1.20 miliarde de euro;
* Programul Regional București – Ilfov – 1.46 miliarde de euro;
* Programul Regional Sud – Est 1.48 miliarde de euro;
* Programul Regional Nord – Vest 1.43 miliarde de euro;
* Programul Regional Nord – Est 1.75 miliarde de euro;
* Programul Regional SV Oltenia – 1.20 miliarde de euro.

Pentru descentralizarea și simplificarea accesării fondurilor, conform unui act normativ adoptat anul trecut, Agențiile pentru Dezvoltare Regională (ADR) vor exercita atribuții care derivă din îndeplinirea calității de autoritate de management (AM) în domeniul dezvoltării regionale precum și în domeniul prevenirii, constatării și sancționării neregulilor.

Calendarul apelurilor din fonduri europene pentru anul 2023 poate fi consultat [***aici.***](https://www.fonduri-structurale.ro/stiri/30683/calendarul-apelurilor-ce-vor-fi-lansate-in-2023-pe-pnrr-si-cadrul-financiar-2021-2027-534-de-apeluri-de-proiecte-in-valoare-de-40-miliarde-de-euro)

***Cartea „Politica de coeziune”***

Odată cu evenimentul de luni a fost lansată cartea Politicii de Coeziune realizată de Ministerul Investițiilor și Proiectelor Europene. Astfel, MIPE pune la dispoziția tuturor celor interesați Cartea Politicii de Coeziune, ce prezintă o imagine de ansamblu asupra contribuției acestei politici la dezvoltarea economică, socială și teritorială a României și asupra investițiilor pe care le vor susține finanțările europene disponibile în perioada 2021-2027.

Cartea evidențiază contribuția programelor operaționale 2014-2020 la dezvoltarea fiecăruia dintre sectoarele cercetare, dezvoltare și inovare, digitalizare, mediul de afaceri, energie și schimbări climatice, mediu și riscuri, transport, educație, ocuparea forței de muncă, sănătate, incluziune socială, patrimoniu cultural și turism, iar apoi prezintă Programele Operaționale aferente perioadei de programare 2014-2020 și rezultatele obținute prin proiectele contractate, ilustrate prin exemple de succes.

Pentru perioada 2021 – 2027 sunt prezentate într-o abordare unitară prioritățile de investiții, alocarea financiară, beneficiarii eligibili sau grupul țintă și rezultatele prevăzute pentru fiecare Program Național și Regional.

**Documente**

[Cartea Politica de coeziune.zip](https://www.fonduri-structurale.ro/descarca-document/63940)

Sursa: MIPE

\*

Reluarea procedurii pentru competiția privind realizarea proiectului „Acces la literatura ştiinţifică şi publicarea în regim de acces deschis”

 Ministerul Cercetării, Inovării și Digitalizării, în calitate de autoritate de stat pentru cercetare-dezvoltare pentru Programul 5.10 Știință și Societate, din Planul Național de cercetare-dezvoltare si inovare pentru perioada 2022-2027 (PNCDI IV), aprobat prin HG nr. 1188/2022, cu modificările și completările ulterioare, a anunțat luni, 3 aprilie 2023, **reluarea procedurii**, în conformitate cu OMCID 20327/2023 și cu Nota MCID-DFPC nr. 450366/24.03.2023, **pentru Competiția privind realizarea proiectului „Acces la literatura ştiinţifică şi publicarea în regim de acces deschis”**, prin procedura de licitație restrânsă, în conformitate cu prevederile HG nr.1265/2004 pentru aprobarea Normelor metodologice privind contractarea, finanțarea, monitorizarea și evaluarea programelor, proiectelor de cercetare-dezvoltare și inovare, și a acțiunilor cuprinse în PNCDI IV, cu modificările și completările ulterioare.

**Termenul limită** pentru depunerea Expresiilor de Interes în vederea participării la competiția mai sus menționată este **13.04.2023, ora 12:00,** indiferent de forma de transmitere a documentației (depunere prin reprezentant, transmitere prin posta/curierat, etc.).

Adresa pentru depunerea Expresiilor de Interes (EoI) este:

* Ministerul Cercetării, Inovării și Digitalizării, str. D.I. Mendeleev nr.21-25, sector 1, București.

Expresiile de interes se vor complete conform modelului indicat în Termenii de Referiță ai competiției și se vor depune într-un exemplar, în original, însoțite de adresa de înaintare înregistrată de către ofertant la Direcția Finanțare Programe de Cercetare, etaj 2.

Sursa: MCID

🏵🏵🏵

Consultări publice

PR Vest 2021-2027: Centralizatorul răspunsurilor la observațiile și propunerile primite în etapa de consultare publică pentru două ghiduri

Agenția pentru Dezvoltare Regională (ADR) Vest, în calitate de Autoritate de Management pentru Programul Regional Vest 2021-2027, a publicat, marți, 4 aprilie 2023, Centralizatorul răspunsurilor la observațiile și propunerile transmise în perioada de consultare publică pentru următoarele ghiduri:

* Ghidul solicitantului de finanțare aferent Intervenției regionale 4.1 - Mobilitate urbană sustenabilă, apelurile de proiecte nr. PRV/4.1/1.1, PRV/4.1/1.2, PRV/4.1/1.3, PRV/4.1/1.4, PRV/4.1/1.5 și PRV/4.1/1.6.

[***Descarcă***](https://www.fonduri-structurale.ro/descarca-document/63935) centralizatorul

* Ghidul solicitantului de finanțare aferent Intervenției regionale 3.2 - Infrastructură verde

[***Descarcă***](https://www.fonduri-structurale.ro/descarca-document/63936) centralizatorul

Pentru informații suplimentare puteți contacta Biroul de HelpDesk din cadrul ADR Vest: telefon - 0256-491.923, e-mail helpdesk@adrvest.ro.

Sursa: ADR Vest

\*

PAC 2023-2027: Cadrul juridic privind asigurarea recoltelor, publicat în dezbatere publică

Ministerul Agriculturii și Dezvoltării Rurale a lansat miercuri, 5 aprilie 2023, în dezbatere publică un proiect de Ordin prin care se creează cadrul juridic necesar punerii în aplicare a intervenției IS-V-03 „Asigurarea recoltelor”, din cadrul Planului Strategic PAC 2023-2027.

Proiectul de ordin reglementează criteriile de eligibilitate, documentele justificative, condiţiile şi modul de implementare a intervenției IS-V-03 „Asigurarea recoltelor”, astfel:

* Asistența financiară din partea Uniunii Europene pentru asigurarea recoltelor nu depășește:

a) 80 % din costul primelor de asigurare plătite de producători pentru a se asigura împotriva pierderilor cauzate de fenomene climatice nefavorabile care pot fi asimilate unor dezastre naturale;

b) 50 % din costul primelor de asigurare plătite de producători pentru a se asigura împotriva:

* pierderilor menționate la litera (a) și a pierderilor cauzate de alte fenomene climatice nefavorabile;
* pierderilor cauzate de animale, de boli ale plantelor sau de infestări cu dăunători.
* Pentru a beneficia de sprijin financiar în cadrul intervenției de asigurare a recoltelor, solicitantul, persoană fizică sau juridică, trebuie să depună până la data de 15 octombrie a fiecărui exercițiu financiar din perioada de programare 2024-2027, la centrele județene ale APIA, o cerere de plată însoțită de documentele suport necesare.
* Taxa pe valoarea adăugată aferentă cheltuielilor suportate de beneficiar nu este eligibilă, cu excepția cazului în care taxa respectivă nu poate fi recuperată în temeiul legislației în vigoare în materie de TVA.
* Cererile de plată vor fi admise la finanțare având în vedere sumele disponibile pentru această intervenție, până la atingerea plafonului maxim anual.
* Toți solicitanții care îndeplinesc condițiile de eligibilitate au dreptul la plată, în limita plafonului anual disponibil.
* Pentru a se asigura că plafonul bugetar anual al intervenției nu este depășit, APIA aplică un sistem de avertizare timpurie și de monitorizare în ceea ce privește cheltuielile din FEGA și disponibilitatea angajării fondurilor.

Prin accesarea acestui tip de intervenție producătorii viticoli vor putea să-și crească gradul de reziliență a exploatațiilor viticole la impactul negativ al factorilor climatici, precum şi în urma pierderilor provocate de animalele sălbatice.

Cetăţenii şi instituţiile interesate pot transmite opinii/propuneri/sugestii în termen de 10 zile de la data publicării, pe adresa de e-mail: politici.agricole@madr.ro

Persoanele sau organizaţiile interesate care transmit în scris propuneri, sugestii sau opinii cu privire la proiectul de act normativ supus dezbaterii publice vor specifica articolul sau articolele din proiectul de act normativ la care se referă, menţionând data trimiterii şi datele de contact ale expeditorului.

[***Descarcă***](https://www.fonduri-structurale.ro/descarca-document/63975) documentul

[ordin-criterii-eligibilitate-interventie-PS-asigurarea-recoltelor.pdf](https://www.fonduri-structurale.ro/descarca-document/63975)

Sursa: MADR

🏵🏵🏵

PNRR

PNRR: A fost publicat calendarul apelurilor actualizat

 Ministerul Investițiilor și Proiectelor Europene a publicat luni, 3 aprilie 2023, calendarul apelurilor PNRR actualizat la data de 30 martie 2023.

**Documente**

[Calendarul apelurilor actualizat la data de 30.03.2023.xlsx](https://www.fonduri-structurale.ro/descarca-document/63937)

Sursa: MIPE

\*

PNRR: Investiții în valoare de peste 950 milioane de lei pentru modernizarea și reînnoirea infrastructurii feroviare

Ministerul Transporturilor și Infrastructurii (MTI), în calitate de coordonator de reforme și investiții aferente Componentei 4 – Transport sustenabil din cadrul Pilonului 1 – Tranziția spre o economie verde din Planului Național de Redresare și Reziliență (PNRR), a semnat vineri, 31 martie 2023, două contracte de finanțare cu Compania Națională de Căi Ferate „CFR” S.A, în calitate beneficiar, pentru modernizarea și reînnoirea infrastructurii feroviare.

Cele două proiecte semnate contribuie la atingerea țintelor și jaloanelor asumate de MTI în cadrul Reformei 1. Transport sustenabil, decarbonizare și siguranță rutieră / Dezvoltarea infrastructurii feroviare şi managementul traficului feroviar / Investiția 1. Modernizarea și reînnoirea infrastructurii feroviare.

Prin contractul de finanțare nr. 22/27.03.2023 aferent proiectului de tip „Reînnoiri" – „București – Pitești -Lucrări de înlocuire la rând a elementelor componente ale suprastructurii căii”, se restabilesc parametrii tehnici ai suprastructurii căii de pe raza SRCF București și SRCF Craiova.

În prezent, liniile prezintă un grad ridicat de uzură la întreg ansamblul de elemente din care este alcătuită calea ferată, având o stare tehnică necorespunzătoare, iar trecerile la nivel prezintă degradări care îngreunează trecerea vehiculelor peste calea ferată. În urma efectuării lucrărilor de înlocuire la rând a elementelor componente ale suprastructurii căii, linia de cale ferată va fi adusă la parametrii pentru viteza de circulație de 120 km/oră a trenurilor de călători și de 80 km/oră a trenurilor de  marfă și implicit vor fi ridicate și restricțiile de viteză.

Acest proiect reprezintă una din măsurile de îmbunătățire a siguranței traficului și securității transporturilor, contribuind și la eliminarea restricțiilor de viteză, care va conduce la creșterea vitezei de circulație pentru trenurile de călători și marfă.

Valoarea totală a acestui proiect este de 920.206.135,20 lei, din care valoarea fondurilor nerambursabile alocate prin PNRR este 773.282.466,57 lei.

Totodată, prin contractul de finanțare nr. 23/27.03.2023 aferent proiectului „Centralizări electronice și electrodinamice – etapa I - Elaborarea Documentației de Avizare a Lucrărilor de Intervenție”, vor fi realizate documentațiile tehnico-economice în vederea implementării intervențiilor de centralizări electronice și electrodinamice din cadrul sectorului feroviar.

Valoarea totală a proiectului este de 30,909,867.06 lei, din care valoarea fondurilor nerambursabile din PNRR este de 25,974,678.20 lei.

Preconizate a se finaliza la sfârșitul anului 2023, proiectele contribuie la creșterea eficienței operațiunilor din nodurile feroviare și a nivelului de siguranță a traficului feroviar prin modernizarea instalațiilor mecanice.

Sursa: MTI

\*

PNRR: Prelungirea perioadei de soluționare a contestațiilor pe apelul privind reducerea riscului de infecții nosocomiale

 Ministerul Sănătății a publicat luni, 3 aprilie 2023, ***lista cu contestațiile aflate în evaluare*** pe apelul aferent Componentei 12 – Sănătate, Investiția 2. Dezvoltarea infrastructurii spitalicești publice, Investiția specifică I2.4. Echipamente și materiale destinate reducerii riscului de infecții nosocomiale.

Conform listei, au fost depuse 110 contestații.

Reamintim că la începutul lunii martie ***au fost publicate listele obiectivelor aprobate și aflate pe lista de rezervă***în cadrul acestui apel. În acest sens, 146 de cereri de finanțare se află pe lista de rezervă.

Tot luni, Ministerul a publicat și ***Instrucțiunea nr. 2*** privind soluționarea contestațiilor. Potrivit documentului, **termenul final pentru soluționarea contestațiilor este 28 aprilie 2023.**

**Documente**

[Contestatii\_\_\_PNRR\_2022\_C12\_MS\_I2\_4.pdf](https://www.fonduri-structurale.ro/descarca-document/63929)

[Instructiune\_Nr.\_2\_-\_Solutionare\_contestatii\_\_\_3\_aprilie\_2023.pdf](https://www.fonduri-structurale.ro/descarca-document/63930)

Sursa: Ministerul Sănătății

🏵🏵🏵

Apeluri – Finanțări

Înscrieri deschise pentru Premiul European pentru Inovare Umanitară (InnovAid)!

Comisia Europeană a lansat în luna martie prima ediție a Premiului European pentru Inovare Umanitară (InnovAid).

Scopul Premiului este de a stimula schimbarea și de a inspira alți actori din domeniul umanitar să-și extindă acțiunile și să încurajeze inovația.

Competiția este deschisă organizațiilor umanitare neguvernamentale, organizațiilor internaționale și altor entități juridice stabilite într-unul dintre statele membre ale UE (inclusiv țări și teritorii de peste mări) sau într-o țară asociată Orizont Europa.

Câștigătorul concursului va primi 250.000 euro (locul 1), locul 2 va primi 150.000 euro și locul 3 - 100.000 euro.

Pentru mai multe detalii puteți accesa rubrica noastră [***alte finanțări***](https://www.fonduri-structurale.ro/alte-finantari/744/european-prize-for-humanitarian-innovation-2023).

Sursa: EIC

\*

Sprijin financiar în valoare de 105,016 milioane euro pentru beneficiarii Măsurii 14 – Campania 2022

Agenția de Plăți și Intervenție pentru Agricultură (APIA) a anunțat că până la data de 4 aprilie 2023 a autorizat la plată suma totală de 105,016 milioane euro pentru beneficiarii Măsurii 14  – Plăți privind bunăstarea animalelor – pachet a) porcine și pachet b) păsări din Campania 2022.

Suma totală autorizată în valoare de 105,016 milioane euro este aferentă unui număr de 436 beneficiari, din care 33,706 milioane euro pentru bunăstare porcine şi 71,310 milioane euro pentru bunăstare păsări.

Sprijinul financiar are forma unei plăţi anuale fixe pe unitate vită mare (UVM) şi reprezintă o plată compensatorie pentru pierderile de venit şi costurile suplimentare suportate de fermieri care își asumă voluntar angajamente în favoarea bunăstării animalelor.

Sursa: APIA

\*

S-a lansat competiția pentru subvenționarea literaturii tehnico-științifice 2023

Ministrul Cercetării, Inovării și Digitalizării, Sebastian Burduja, a semnat [***ordinul***](https://www.fonduri-structurale.ro/descarca-document/63953) privind aprobarea lansării competiției pentru subvenționarea literaturii tehnico-științifice în anul 2023.

Literatura tehnico-ştiintifică reprezintă unul dintre cele mai importante instrumente pentru prezentarea, diseminarea şi promovarea noutăţilor tehnico-ştiinţifice, în măsură să contribuie la cunoaşterea realizărilor şi a stadiului dezvoltării în domeniul tehnico-ştiinţific abordat, integrarea comunităţii ştiinţifice româneşti în activităţile comunităţii ştiinţifice internaţionale, dar și la creşterea vizibilităţii contribuţiei acesteia la patrimoniul ştiinţific naţional şi internaţional.

Cererile de finanţare pot fi depuse de către organizații, persoane juridice din România, legal constituite, care au ca obiect de activitate cercetarea-dezvoltarea, după cum urmează:

* pentru reviste: institute naţionale de cercetare-dezvoltare, universităţi, Academia Română, Academia Oamenilor de Știință din România şi Academiile de ramură;
* pentru cărţi: angajatorul autorului/autorilor să fie un institut național, o universitate,  Academia Română, Academia Oamenilor de Știință din România sau Academiile de ramură, care au în obiectul de activitate cercetarea-dezvoltarea și editarea literaturii tehnico-științifice, în condiţiile îndeplinirii cumulative a criteriilor de eligibilitate instituţională.

MCID pune la dispoziția celor interesați un buget total de 1.335.000 de lei care va putea fi accesat prin depunerea de propuneri pentru finanțarea editării cărţilor şi revistelor cu caracter tehnico-ştiinţific.

Pentru mai multe detalii puteți consulta rubrica noastră [***alte finanțări***](https://www.fonduri-structurale.ro/alte-finantari/743/competitia-pentru-subventionarea-literaturii-tehnico-stiintifice-2023).

[omcid-20437-03.04.2023.pdf](https://www.fonduri-structurale.ro/descarca-document/63953)

Sursa: MCID

\*

Lansarea Programului Protecția speciilor de faună sălbatică

Administrația Fondului pentru Mediu a anunțat că **începând cu data de 05 aprilie 2023**, **solicitanții persoane fizice și juridice** pot accesa [***aplicația informatică***](https://afmb2cprod.b2clogin.com/3d9aa5fe-6391-43dc-8b11-bf36590bdaf8/b2c_1a_signup_signin/oauth2/authorize?client_id=409df8c8-2207-4079-95f2-e8c7a3ebfd7b&redirect_uri=https%3A%2F%2Finscrierionline.afm.ro%2Fsignin-oidc&response_type=id_token&scope=openid&response_mode=form_post&nonce=638162877416763846.ODcyZmY3MmMtZjVlZC00YTdlLThiZTEtNDJhZjk0OWU3YjJlNmQzZTc1NDYtMmMyNi00NWU0LWJmYTMtOGRkMTdkZDljOTcx&state=CfDJ8PABiTZwduhHgl-dEDbzfIXM-Lk3T4p5N_rWYhnI3l_15jYRaZdarAHY2JUjubGiJCcQ9fxbLSEK3DJVKtN_TumSo1nqkd5UaqCPjyOFZ8_ryrhykw8A3SxMFejQYsOj32kya1u-jstVLdtkJQWX9fZcLaT_g8sMUvo5h9BUSWOHM0sNo6QUO361NbkycqqRtDoJdWbz6zvdL_yKvs2KSCUwOR-X4vAX4BOPrT1rUJ-FMEhnyHJm0LpndtoJCagirByu4dnK5EXwobdXBIGdYrlgxlMjdaQNEXxiJbVPxTiyt9sQKuLmE1zrvhHz-ljCTA&x-client-SKU=ID_NETSTANDARD2_0&x-client-ver=6.12.2.0) pusă la dispoziție de AFM, **doar pentru crearea conturile de utilizator**. Conturile create și utilizate pentru înscrierea în cadrul programelor derulate de AFM, rămân valabile și pot fi accesate pentru depunerea cererilor de finanțare în cadrul Programului privind protecția speciilor de faună salbatică, prin instalarea de echipamente și/sau dispozitive de tipul gardurilor electrice ori a altor mijloace asemănătoare permise de lege, în vederea diminuării conflictelor și reducerii pagubelor produse de animale sălbatice.

**Depunerea cererilor de finanțare și a documentației aferente se realizează prin intermediul aplicației informatice, în perioada 11 aprilie 2023, ora 10:00 – 25 aprilie 2023, ora 23:59 .**

„Am decis să lansăm acest program cu scopul de a proteja speciile de faună sălbatică. În contextul actual, în care prezența animalelor este tot mai des întâlnită în interiorul culturilor sau aşezărilor, fiind pusă în pericol atât viața oamenilor, cât și a animalelor, AFM vine în ajutorul cetățenilor prin acordarea de finanțare în vederea achiziționării dispozitivelor destinate reducerii conflictelor om-animal”, a declarat Laurențiu Adrian Neculaescu, președintele Administrației Fondului pentru Mediu.

**Scopul programului** îl reprezintă protecția speciilor de faună sălbatică, prin instalarea de echipamente și/sau montajul de dispozitive de tipul gardurilor electrice ori a altor mijloace asemănătoare permise de lege ori prin efectuarea de lucrări specifice în vederea montării de echipamente și/sau dispozitive de tipul gardurilor electrice sau al altor dispozitive destinate reducerii conflictelor om—animal, implementării măsurilor de intervenție, precum și în vederea alungării sau împiedicării pătrunderii animalelor sălbatice în interiorul culturilor sau așezărilor.

**Obiectul programului** îl reprezintă acordarea finanțării nerambursabile din Fondul pentru mediu pentru:

* achiziția, instalarea de echipamente și/sau montajul de dispozitive de tipul gardurilor electrice (generator de impulsuri, fir gard electric, izolator inel gard electric, conectori fir gard electric, tijă împământare etc.), panou solar, regulator tensiune, cablu împământare ori a altor mijloace asemănătoare permise de lege (instalații cu fascicule luminoase, sunete/ultrasunete etc. și care nu contravin prevederilor art. 3, 10 și 12 din Directiva 92/43/CEE a Consiliului din 21 mai 1992 privind conservarea habitatelor naturale și a speciilor de faună și floră sălbatică), destinate reducerii conflictelor om-animal și implementării măsurilor de intervenție în zone populate cu animale din specii de faună sălbatică ori amplasate pe traseele acestora, respectiv pe raza exploatațiilor agricole/pomicole/stupine/arii naturale protejate;
* efectuarea de lucrări specifice în vederea montării de echipamente și/sau dispozitive de tipul gardurilor electrice la limita culturilor sau așezărilor aflate în zone populate cu animale din specii de faună sălbatică ori amplasate pe traseele acestora, respectiv pe raza exploatațiilor agricole/pomicole/stupine/arii naturale protejate.

**Bugetul**alocat sesiunii de finanțare este de **70.000.000 lei.**

În cadrul programului se acordă o **finanțare nerambursabilă,** reprezentând **100%**din valoarea totală a cheltuielilor eligibile, după cum urmează:

* **în cazul persoanelor juridice:**
  + maximum 5.000.000 lei pentru autoritățile administrației publice centrale sau instituția publică din subordinea autorității administrației publice centrale și titularii dreptului de administrare a imobilului proprietate publică, având regim de arie naturală protejată;
  + maximum 1.000.000 lei pentru unitățile administrativ- teritoriale;
  + maximum 500.000 lei pentru celelalte tipuri de persoane juridice;
* **maximum 15.000 lei pentru persoanele fizice.**

Valoarea aprobată spre finanțare nu poate fi suplimentată față de cea aprobată inițial, beneficiarul având obligația să asigure din surse proprii finalizarea investiției.

Sursa: AFM

\*

Începând de luni, autoritățile locale pot depune cereri de finanțare pentru investiții în rețele de apă și canalizare prin programul „Anghel Saligny”

Ministerul Dezvoltării, Lucrărilor Publice și Administrației a anunțat că **începând de luni, 10 aprilie, la ora 10:00, va demara a doua rundă de depunere a cererilor de finanțare pentru proiectele de construcție și modernizare a rețelelor de apă și canalizare, finanțate prin Programul național de investiții „Anghel Saligny”.**

Această rundă va fi deschisă **exclusiv pentru județele Bistrița-Năsăud, Brăila, Constanța, Dolj, Galați, Harghita, Hunedoara, Ialomița, Mehedinți și Vrancea**, pentru care, în urma repartizării tuturor sumelor pentru finanțarea obiectivelor de investiții care se încadrează în Program, au mai rămas fonduri disponibile în valoare totală de 1.236.793.353,89 lei.

**Autoritățile locale din cele 10 județe vor avea la dispoziție, timp de 30 de zile**, începând de luni, [***platforma digitală***](https://investitii-accounts.mdlpa.ro/auth/realms/ministerul-dezvoltarii/protocol/openid-connect/auth?protocol=oauth2&response_type=code&accessType=online&client_id=investitii&redirect_uri=https%3A%2F%2Finvestitii.mdlpa.ro%2F&scope=openid%20profile%20email&code_challenge_method=S256&code_challenge=d94JvdCrUIUnxZi1wAeGXJmxeBSUHDGMhOtMqb1AWuE&state=OwToT1pRWR), special creată pentru depunerea cererilor de finanțare pentru proiectele care vizează lucrări la rețelele de apă și canalizare.

„27% dintre unitățile administrativ-teritoriale din România nu au acces la o rețea de apă, iar 57% nu beneficiază de canalizare, din acest motiv este nevoie de Programul de investiții Anghel Saligny”, a declarat ministrul.

După cum este cunoscut, prin Programul național de investiții „Anghel Saligny”, Guvernul României, prin Ministerul Dezvoltării, dispune de un buget de 65,5 miliarde de lei, prin care asigură serviciile de bază în localități (apa, rețeaua de canalizare și gaze) și reabilitează drumurile și podurile.

[***Descarcă***](https://www.fonduri-structurale.ro/descarca-document/63955) documentul cu sumele disponibile pentru fiecare județ

[Sumele disponibile pentru județele Bistrița-Năsăud, Brăila, Constanța, Dolj, Galați, Harghita, Hunedoara, Ialomița, Mehedinți și Vrancea.pdf](https://www.fonduri-structurale.ro/descarca-document/63955)

Sursa: MDLPA

\*

Programul Casa Verde Fotovoltaice se va deschide în luna mai!

Ministrul Mediului, Apelor și Pădurilor, Barna Tánczos, a participat miercuri, 5 aprilie 2023, la o emisiune în cadrul căreia a discutat despre programele finanțate de Administrația Fondului pentru Mediu.

***Programul Casa Verde Fotovoltaice***

Potrivit declarațiilor ministrului,**sesiunea se va deschide pe** **5 mai 2023**.

„Vom deschidem sesiuni de depunere a cererilor pe cele opt euroregiuni, pentru a nu supraaglomera sistemul informatic”, a menționat acesta. Mai mult, acesta a declarat că se va începe cu euroregiunea nr. 1, din două în două zile deschizându-se o nouă sesiune de depunere.

**Bugetul**programului este de **1,5 miliarde de lei.** Finanțarea acordată este de **20.000 de lei** și contribuția este de **10%.**

„Anul acesta am prevăzut un buget mult mai mare pentru acest program în comparație cu anii trecuți, chiar dacă ne-am propus un pic mai mult, sper ca la rectificare să putem beneficia și de o sumă din fonduri europene și să mai avem o sesiune de depunere de solicitări din partea cetățenilor undeva în toamnă.” a spus ministrul.

Alocarea bugetului se va face în funcție de numărul de case intabulate la ANCPI pe fiecare euroregiune.

Totodată, demnitarul a amintit faptul că **TVA-ul la echipamente fotovoltaice s-a redus**, ceea ce reduce automat costul pachetului.

Aproximativ 150.000 de gospodării din România vor beneficia de panouri fotovoltaice prin intermediul acestui program.

**Documentele necesare**pentru înscrierea în program sunt:

* cartea de identitate;
* extras de carte funciară.

După verificarea documentelor se realizează lista solicitanților înscriși care se va comunica cetățenilor. În urma confirmării, solicitanții admiși în cadrul programului își pot alege instalatorul.

„Până acum instalatorii își alegeau beneficiarii. Nu cred că a fost o procedură corectă. Beneficiarul cere oferte de la 4, 5, 10 instalatori, alege instalatorul, semnează contractul. Se face racordarea la rețeaua națională.”, a declarat ministrul.

**Înscrierea instalatorilor în program** este pregătită pentru data de **28 aprilie 2023**.

***Programul Rabla Local***

Un alt program despre care s-a discutat a fost **Rabla Local**care este preconizat să fie lansat pe **21 aprilie 2023**.

Reamintim că Administrația Fondului pentru Mediu acordă o finanțare de 3000 de lei/per solicitant. Mașinile se casează la unitățile speciale autorizate pentru primirea mașinilor uzate.

***Programul Rabla Electrocasnice***

**Bugetul** programului pentru anul 2023 este de **75 milioane de lei.**

„Vom folosi aceleași sume de sprijin care sunt în jur de 400 de lei pentru fiecare tip de aparatură electrocasnică.”, a menționat ministrul.

Lansarea programului este preconizată în a **doua parte a lunii mai.**

***Programe viitoare***

În ceea ce privește un**program pentru centralele de apartament**, ministrul a declarat faptul că începând cu anul 2024, în funcție de resursele disponibile, se pot începe pregătirile pentru un astfel de program.

Sursa: Facebook Tánczos Barna

\*

S-a deschis primul apel din cadrul Programul (Interreg VI-B) NEXT Bazinul Mării Negre

 Ministerul Dezvoltării, Lucrărilor Publice și Administrației în calitate de Autoritate de Management pentru Programul (Interreg VI-B) NEXT Bazinul Mării Negre a lansat joi, 30 martie 2023, primul apel de propuneri de proiecte în cadrul Programului.

Se pot depune proiecte care să contribuie la **obiectivele specifice** ale Programului, respectiv:

* Obiectivul Specific 1 – dezvoltarea capacităților de cercetare și inovare și adoptarea de tehnologii avansate;
* Obiectivul Specific 4 – promovarea adaptării la schimbările climatice şi a prevenirii riscurilor de dezastre și a rezilienței, pe baza unor abordări ecosistemice;
* Obiectivul Specific 7 – consolidarea protecției și conservării naturii, a biodiversității și a infrastructurii verzi, inclusiv în zonele urbane și reducerea tuturor formelor de poluare.

**Solicitanți eligibili:**

* Autorități publice (consiliu județean, consiliu local, municipalitate, ministere etc.);
* Organisme de drept public (institute de stat/regionale, universități și instituții de învățământ, agenții de dezvoltare regională, organisme de gestionare a parcurilor naturale și a ariilor protejate, institute de cercetare etc.);
* Organizații non-profit ( asociații, sindicate, fundații, universități private, dacă statutul lor juridic este de organizație non-profit, Grupuri de acțiune locală, Euroregiuni, Gruparea europeană de cooperare teritorială etc.).

**Bugetul disponibil**din fonduri Interreg pentru primul apel de propuneri de proiecte este de **32,5 milioane de euro.**

**Valoarea granturilor Interreg**acordate va fi de **maximum 90%** din totalul costurilor eligibile ale proiectelor (pentru fiecare lider / partener de proiect), iar r**ata de cofinanțare** trebuie să fie de **cel puțin 10%**.

Proiectele se depun online prin [***sistemul electronic de monitorizare a Programului (JeMS)***](https://jems-bsb.mdlpa.ro/no-auth/login?ref=%2Fapp%2Fdashboard) până pe **4 iulie 2023, ora 16:00.**

Pe durata apelului de propuneri de proiecte, solicitanții pot adresa Secretariatului Comun întrebări cu privire la regulile acestui apel, la adresa de e-mail: office@bsb.adrse.ro.

Pentru mai multe detalii click [***aici***](https://blacksea-cbc.net/interreg-next-bsb-2021-2027/calls-for-proposals/first-call-for-proposals).

Sursa: MDLPA

🏵🏵🏵

Din Actualitatea Europeană

Ziua Internațională a Romilor: Declarația vicepreședintei Jourová, a comisarului Dalli și a comisarului Várhelyi

Ziua Internațională a Romilor: Declarația vicepreședintei Jourová, a comisarului Dalli și a comisarului Várhelyi.

Înaintea Zilei Internaționale a Romilor, sărbătorită pe 8 aprilie, vicepreședinta pentru valori și transparență, Věra **Jourová**, comisarul pentru egalitate, Helena **Dalli**, și comisarul pentru vecinătate și negocieri privind extinderea, Olivér **Várhelyi**, au emis următoarea declarație:

*„Cu ocazia Zilei Internaționale a Romilor, sărbătorim cea mai mare minoritate europeană.*

*Sărbătorim diversitatea, limba, arta și cultura acestei populații, precum și contribuția sa la istoria europeană.*

*Constatăm evoluții* *încurajatoare în mai multe state membre și țări implicate în procesul de aderare, care abordează în mod activ atitudinile antirome și luptă împotriva discriminării romilor.*

*Cu toate acestea, progresele sunt prea lente și prea mici. Prea mulți romi nu au încă acces egal la educație, locuri de muncă, asistență medicală sau locuințe.*

*Trebuie să lucrăm împreună la nivel local, național și regional și să implicăm întotdeauna romii, pentru ca aceștia să se bucure cu adevărat de egalitate în viața de zi cu zi.*

*Anul acesta, colaborăm cu Consiliul Europei în proiectul EQUIROM de combatere a stereotipurilor legate de romi în mass-media. Vrem să dezvoltăm relatări pozitive, axate în special pe femeile și tinerii romi, și să sensibilizăm opinia publică în ceea ce privește cultura și istoria romilor, inclusiv în ceea ce privește Holocaustul romilor.*

*Lansăm un apel către statele membre ale UE și țările implicate în procesul de aderare să pună în aplicare toate măsurile prevăzute în Cadrul strategic european privind romii și să își intensifice eforturile de combatere a atitudinilor antirome și a stereotipurilor despre romi. Împreună, trebuie să construim o cultură care promovează sprijinul și incluziunea și să onorăm contribuția romilor la patrimoniul cultural european.”*

**Context**

Romii sunt cea mai mare minoritate etnică din Europa, cu aproximativ 10-12 milioane de romi, dintre care peste șase milioane trăiesc în UE, iar patru în țările implicate în procesul de aderare (regiunea Balcanilor de Vest, Turcia, Ucraina, Republica Moldova și Georgia).

Deși situația lor a cunoscut anumite îmbunătățiri atât în UE, cât și în țările implicate în procesul de aderare – în special în domeniul educației – Europa mai are încă multe de făcut pentru a asigura cu adevărat egalitatea pentru romi. Romii sunt în continuare marginalizați, mulți dintre ei fiind, în viața de zi cu zi, victime ale unei combinații de discriminare pe scară largă, rasism și atitudini antirome și excluziune socioeconomică.

După cum se arată în [sondajul din 2022 al Agenției pentru Drepturi Fundamentale a Uniunii Europene](https://fra.europa.eu/ro/publication/2022/roma-survey-findings)[RO**•••**](https://romania.representation.ec.europa.eu/news/ziua-internationala-romilor-declaratia-vicepresedintei-jourova-comisarului-dalli-si-comisarului-2023-04-06_ro#modal) (FRA), atitudinile antirome continuă să aibă un impact care împiedică mulți romi să se bucure de drepturile lor fundamentale în ceea ce privește educația, ocuparea forței de muncă, asistența medicală și locuințele. În [Comunicarea adoptată de Comisie la 9 ianuarie 2023](https://commission.europa.eu/publications/assessment-report-member-states-national-roma-strategic-frameworks-full-package_en)[EN**•••**](https://romania.representation.ec.europa.eu/news/ziua-internationala-romilor-declaratia-vicepresedintei-jourova-comisarului-dalli-si-comisarului-2023-04-06_ro#modal), în care sunt reexaminate cadrele strategice naționale pentru romi din Uniunea Europeană (UE) și din Balcanii de Vest, s-a subliniat necesitatea consolidării angajamentului la nivelul UE și la nivel național.

Noul [cadru strategic al UE privind romii](https://ec.europa.eu/commission/presscorner/detail/ro/ip_20_1813)[RO**•••**](https://romania.representation.ec.europa.eu/news/ziua-internationala-romilor-declaratia-vicepresedintei-jourova-comisarului-dalli-si-comisarului-2023-04-06_ro#modal), prezentat de Comisie în octombrie 2020, a stabilit noi obiective și recomandări pentru ca statele membre să facă progrese în ceea ce privește furnizarea sprijinului vital de care au încă nevoie atât de mulți romi care trăiesc în UE. Acest cadru promovează, de asemenea, egalitatea, incluziunea și participarea romilor la acțiunile externe, în special în cadrul politicilor de extindere și de vecinătate. Cadrul strategic a fost o contribuție directă la punerea în aplicare a [Planului de acțiune al UE de combatere a rasismului pentru perioada 2020-2025](https://ec.europa.eu/commission/presscorner/detail/ro/ip_20_1654)[RO**•••**](https://romania.representation.ec.europa.eu/news/ziua-internationala-romilor-declaratia-vicepresedintei-jourova-comisarului-dalli-si-comisarului-2023-04-06_ro#modal) și face parte din angajamentul președintei **von der Leyen** în favoarea unei Uniuni a egalității.

Prin programul „Cetățeni, egalitate, drepturi și valori” (CEDV) pentru 2023, Comisia Europeană pune la dispoziție 20 de milioane de euro pentru proiecte de combatere a tuturor formelor de discriminare. Obiectivul [cererii de propuneri specifice pentru promovarea egalității și combaterea rasismului, xenofobiei și discriminării](https://ec.europa.eu/info/funding-tenders/opportunities/portal/screen/opportunities/topic-details/cerv-2023-equal) este de a sprijini acțiuni specifice de prevenire și combatere a intoleranței, rasismului, xenofobiei și discriminării, în special pe motive de rasă sau origine etnică, culoare, religie, orientare sexuală, identitate de gen, inclusiv atunci când acestea se manifestă sub forma unor atitudini antirome.

**Informații suplimentare**

Site web – Proiectul [EQUIROM](http://www.coe.int/equirom) [link disponibil începând cu săptămâna 11 aprilie]

Site web – [Egalitatea, incluziunea și participarea romilor în UE](https://commission.europa.eu/strategy-and-policy/policies/justice-and-fundamental-rights/combatting-discrimination/roma-eu/roma-equality-inclusion-and-participation-eu_ro)[RO**•••**](https://romania.representation.ec.europa.eu/news/ziua-internationala-romilor-declaratia-vicepresedintei-jourova-comisarului-dalli-si-comisarului-2023-04-06_ro#modal)

Site web – [Sprijinul UE pentru integrarea romilor în Balcanii de Vest](https://ec.europa.eu/neighbourhood-enlargement/document/download/ef0eb9bc-d386-4e00-90ff-a384234866ad_en?filename=factsheet_wb_roma_integration_ro.pdf)[EN**•••**](https://romania.representation.ec.europa.eu/news/ziua-internationala-romilor-declaratia-vicepresedintei-jourova-comisarului-dalli-si-comisarului-2023-04-06_ro#modal)

Sondaj – [Sondajul din 2022 al Agenției pentru Drepturi Fundamentale a Uniunii Europene privind romii](https://fra.europa.eu/sites/default/files/fra_uploads/fra-2022-roma-survey-2021-main-results_en.pdf)[EN**•••**](https://romania.representation.ec.europa.eu/news/ziua-internationala-romilor-declaratia-vicepresedintei-jourova-comisarului-dalli-si-comisarului-2023-04-06_ro#modal)


[Comunicare – Raportul de evaluare a cadrelor strategice naționale ale statelor membre privind romii](https://commission.europa.eu/publications/assessment-report-member-states-national-roma-strategic-frameworks-full-package_en)[EN**•••**](https://romania.representation.ec.europa.eu/news/ziua-internationala-romilor-declaratia-vicepresedintei-jourova-comisarului-dalli-si-comisarului-2023-04-06_ro#modal)

[Consiliul Europei – Planul strategic de acțiune pentru incluziunea romilor și a nomazilor pentru perioada 2020-2025](https://edoc.coe.int/en/roma-and-travellers/8508-council-of-europe-strategic-action-plan-for-roma-and-traveller-inclusion-2020-2025.html)[EN**•••**](https://romania.representation.ec.europa.eu/news/ziua-internationala-romilor-declaratia-vicepresedintei-jourova-comisarului-dalli-si-comisarului-2023-04-06_ro#modal)

\*

Cooperare judiciară: Comisia propune norme privind transferul de proceduri penale între statele membre

Comisia Europeană a adoptat ieri, 5 aprilie, o propunere de regulament privind transferul de proceduri penale între statele membre.

Creșterea criminalității transfrontaliere a condus la apariția unui număr tot mai mare de situații în care mai multe state membre au competența de a urmări penal același caz. Urmăririle penale paralele sau multiple pot fi ineficiente și ineficace, dar, în același timp, pot aduce atingere drepturilor persoanelor vizate, întrucât o persoană nu poate fi urmărită penal sau pedepsită de două ori pentru aceeași infracțiune.

Prin urmare, prezenta propunere va contribui la prevenirea duplicării procedurilor și la evitarea cazurilor de impunitate în situațiile în care predarea în temeiul unui mandat european de arestare este refuzată. În plus, propunerea va contribui la garantarea faptului că procedurile penale se desfășoară în statul membru cel mai bine plasat, de exemplu în statul în care s-a produs cea mai mare parte a infracțiunii. Normele comune vor include:

* o listă de criterii comune pentru transferul de proceduri, precum și motivele de refuz al transferului de proceduri;
* un termen pentru luarea unei decizii privind transferul de proceduri;
* norme privind costurile de traducere și efectele transferului de proceduri;
* obligațiile cu privire la drepturile persoanelor suspectate și acuzate, precum și ale victimelor;
* norme privind utilizarea canalului digital transfrontalier pentru comunicarea dintre autoritățile competente.

Pentru a îmbunătăți eficiența procedurii de transfer, regulamentul propus stabilește, de asemenea, competența în cazuri specifice. El ar urma să reducă nivelul de fragmentare, să ofere o mai mare securitate juridică și, în cele din urmă, să crească numărul de proceduri penale transferate cu succes.

**Etapele următoare**

Propunerea de regulament urmează să fie discutată și aprobată de Parlamentul European și de Consiliu înainte de a intra în vigoare.

**Context**

În prezent, statele membre ale UE își transferă procedurile penale între ele utilizând o varietate de instrumente juridice diferite, mai degrabă decât un cadru juridic uniform în întreaga UE. De exemplu, [Convenția europeană privind transferul de proceduri în materie penală](https://www.coe.int/en/web/conventions/full-list?module=treaty-detail&treatynum=073)[EN**•••**](https://romania.representation.ec.europa.eu/news/cooperare-judiciara-comisia-propune-norme-privind-transferul-de-proceduri-penale-intre-statele-2023-04-06_ro#modal) din 15 mai 1972 a fost ratificată și aplicată doar de 13 state membre. Majoritatea statelor membre se bazează pe [Convenția europeană de asistență judiciară reciprocă în materie penală](https://www.coe.int/en/web/conventions/full-list?module=treaty-detail&treatynum=030)[EN**•••**](https://romania.representation.ec.europa.eu/news/cooperare-judiciara-comisia-propune-norme-privind-transferul-de-proceduri-penale-intre-statele-2023-04-06_ro#modal) din 1959 (articolul 21), în cadrul căreia transferurile sunt în mare măsură nereglementate și se bazează pe legislațiile naționale. În 1990, statele membre au semnat un [acord privind transferul de proceduri în materie penală](https://www.consilium.europa.eu/en/documents-publications/treaties-agreements/agreement/?id=1990106&DocLanguage=en)[EN**•••**](https://romania.representation.ec.europa.eu/news/cooperare-judiciara-comisia-propune-norme-privind-transferul-de-proceduri-penale-intre-statele-2023-04-06_ro#modal), dar acesta nu a intrat în vigoare.

O măsură privind transferul de proceduri a fost discutată de la intrarea în vigoare a [Tratatului de la Lisabona](https://eur-lex.europa.eu/legal-content/RO/TXT/?uri=CELEX:12007L/TXT)[RO**•••**](https://romania.representation.ec.europa.eu/news/cooperare-judiciara-comisia-propune-norme-privind-transferul-de-proceduri-penale-intre-statele-2023-04-06_ro#modal), care a modificat modalitatea de prezentare și adoptare a normelor UE în domeniul dreptului penal. Prezenta propunere îndeplinește obiectivele stabilite în [strategia UE de combatere a criminalității organizate](https://eur-lex.europa.eu/legal-content/RO/TXT/?uri=CELEX:52021DC0170)[RO**•••**](https://romania.representation.ec.europa.eu/news/cooperare-judiciara-comisia-propune-norme-privind-transferul-de-proceduri-penale-intre-statele-2023-04-06_ro#modal), care subliniază că transferul procedurilor penale este un instrument important, care ar consolida lupta împotriva grupurilor infracționale organizate care sunt active pe tot teritoriul UE.

Întrucât propunerea se referă la proceduri transfrontaliere, în cazul cărora sunt necesare norme uniforme, Comisia prezintă o propunere de regulament, care se aplică direct în toate statele membre și este obligatoriu în toate elementele sale. Prin urmare, acesta garantează o aplicare comună a normelor în întreaga Uniune și intrarea lor în vigoare în același timp. Se oferă securitate juridică prin evitarea interpretărilor divergente în statele membre, prevenindu-se astfel fragmentarea juridică. Propunerea Comisiei va contribui la administrarea eficientă și adecvată a justiției penale în statele membre.

**Informații suplimentare**

[Întrebări și răspunsuri](https://ec.europa.eu/commission/presscorner/detail/en/qanda_23_2108)[EN**•••**](https://romania.representation.ec.europa.eu/news/cooperare-judiciara-comisia-propune-norme-privind-transferul-de-proceduri-penale-intre-statele-2023-04-06_ro#modal)

[Propunere de regulament privind transferul de proceduri penale între statele membre](https://commission.europa.eu/document/6b399192-3057-44a2-a6df-4510e164f67b_en)[EN**•••**](https://romania.representation.ec.europa.eu/news/cooperare-judiciara-comisia-propune-norme-privind-transferul-de-proceduri-penale-intre-statele-2023-04-06_ro#modal)

[Transferul de proceduri penale](https://commission.europa.eu/law/cross-border-cases/judicial-cooperation/types-judicial-cooperation/transfer-criminal-proceedings_en)[EN**•••**](https://romania.representation.ec.europa.eu/news/cooperare-judiciara-comisia-propune-norme-privind-transferul-de-proceduri-penale-intre-statele-2023-04-06_ro#modal)

\*

Eurobarometru: Costul de trai, sănătatea și educația pe primele locuri în preocupările românilor

Creșterea prețurilor, inflația și costul de trai, situația economică, sănătatea și educația sunt pe primele locuri între preocupările românilor la începutul lui 2023.



3 APRILIE 2023 Raport: Eurobarometru Standard 98 română (1.24 MB - PDF) [Descărcați](https://romania.representation.ec.europa.eu/document/download/54e0b876-66ae-4929-9349-a927e78fb6f1_ro?filename=Standard%20Eurobarometer%2098%20%E2%80%93%20Winter%202022-2023%20%E2%80%93%20Public%20Opinion%20in%20the%20European%20Union%20%E2%80%93%20Romania.pdf)

3 APRILIE 2023 Prezentarea Eurobarometrului Standard 98 română (1.2 MB - PDF) [Descărcați](https://romania.representation.ec.europa.eu/document/download/fc4808ea-148b-4ca3-83f7-db026eb7b7e5_ro?filename=ST98-Pres-RepRO.pdf)

 Ca urmare a războiului din Ucraina, și situația internațională reprezintă o preocupare, atât din punct de vedere economic, cât și de securitate.

După doi ani de pandemie și unul de război în imediata vecinătate, românii pun pe primul loc între preocupările lor **creșterea prețurilor, inflația și costul de trai**, atât în ce privește **situația personală (51%)**, cât și opinia cu privire la situația **națională (53%)** și cea de la **nivel european (30%)**. Pe plan personal și național, **situația financiară proprie** (22%) și cea **economică** a țării (29%) se clasează pe locul doi, urmate de **sănătate** (17%, atât la nivel personal, cât și național). În ceea ce privește Uniunea Europeană, românii clasează **situația internațională** pe locul doi ca preocupare (28%), urmată de **resursele de energie** (19%).

Majoritatea românilor consideră că propria **situație financiară/economică** va stagna (40%) sau chiar se va înrăutăți (36%) în următorul an, percepție ce se extinde și la nivel **național** (31 și, respectiv, 41%) și **european** (32 și, respectiv, 34%).

Românii sunt mulțumiți de modul în care Uniunea Europeană a gestionat **răspunsul la invazia rusă din Ucraina** (58%) și sunt în favoarea **impunerii de sancțiuni Rusiei** (67%), **interzicerii anumitor instituții mass-media ruse în UE** (61%), **finanțării achiziției de echipamente militare** pentru Ucraina (55%), **furnizării de ajutor umanitar** celor afectați de război (71%) sau **primirii în Uniune a refugiaților ucraineni**(72%). Ei consideră că invazia rusă reprezintă o **amenințare la adresa securității** atât a Uniunii Europene (69%), cât și a propriei țări (71%). De asemenea, ei apreciază că războiul are **impact** atât asupra propriei situații financiare (66%, cât și asupra situației economice naționale (69%).

Majoritatea românilor au **încredere în Uniunea Europeană** (52%, comparativ cu 47% în UE27), 42% dintre ei (50% în UE27) apreciind ca principal rezultat pozitiv al acesteia**libertatea de circulație**, adică posibilitatea de a călători, studia sau lucra fără restricții în oricare dintre statele membre UE.

În ce privește comportamentul media al românilor, aceștia folosesc cu precădere **televizorul** (75%) sau **rețelele sociale** (32%) pentru a se informa pe teme europene, precum și **discuțiile cu rudele, prietenii sau colegii de serviciu** (51%). Românii declară că sunt conștienți de existența fenomenului de dezinformare și al știrilor false (63%), însă doar jumătate dintre ei apreciază că le pot identifica (54%).

**Context**

Raportul național pentru România face parte din exercițiul Eurobarometru standard, publicat la fiecare început de an. Datele au fost colectate în perioada 12 ianuarie - 6 februarie 2023, folosind un eșantion de 1.041 respondenți cu vârsta de peste 15 ani. Informațiile privind baza de date și celelalte rapoarte naționale sunt disponibile [aici](https://europa.eu/eurobarometer/surveys/detail/2872).

\*

Aniversarea a 30 de ani de existență a Fondului de coeziune: 179 miliarde EUR pentru convergență și dezvoltare durabilă

Astăzi, 3 aprilie, sărbătorim cea de a 30-a aniversare a Fondului de coeziune.

În ultimii 30 de ani, Fondul de coeziune a investit aproximativ **179 miliarde EUR** în coeziunea economică, socială și teritorială a UE.

Instituit prin Tratatul de la Maastricht ca o completare necesară a pieței unice în setul de instrumente al politicii de coeziune, Fondul de coeziune a primit misiunea de a sprijini investițiile în **infrastructura de transport și în protecția climei și a mediului.**Printre obiectivele sale principale se numără îmbunătățirea aprovizionării cu apă și a tratării deșeurilor, eficiența energetică, energia din surse regenerabile și infrastructura rutieră și feroviară.

Fondul se axează pe statele membre cu un venit național brut sub 90 % din media UE pentru a stimula convergența între economiile europene. Sprijinul din partea Fondului de coeziune, asemenea tuturor finanțărilor din cadrul politicii de coeziune, **au contribuit la creșterea veniturilor naționale ale țărilor beneficiare**. Irlanda și Spania au fost primele țări care au înregistrat o creștere a VNB peste pragul de eligibilitate de 90 % din media UE.

**Poduri, metrouri, aeroporturi, trenuri de mare viteză și multe altele**

Fondul de coeziune a finanțat **proiecte emblematice**, care au transformat regiuni și orașe întregi, ajutându-le să recupereze decalajul față de restul UE. De exemplu, în 1998, fondul a sprijinit construirea podului **„Vasco da Gama” de la Lisabona** (Portugalia) care, cu o lungime de 12,3 km, este cel mai lung pod din UE. De asemenea, Fondul de coeziune a sprijinit construirea „barajului Alqueva” de pe râul Guadiana, din sudul Portugaliei, care este una dintre cele mai mari rezerve strategice de apă din Europa.

Fondul a jucat un rol esențial și la **dezvoltarea rețelei transeuropene de transport (TEN-T)**, prin sprijinul acordat construirii și modernizării a 7 800 km de drumuri TEN-T și a 3 650 km de **cale ferată TEN-T** și a numeroase **apeducte și tuneluri**.  Acesta a finanțat **cel mai lung tunel feroviar din Europa de Sud-Est**, aflat în construcție, între Elin Pelin – Vakarel – Kostenets, Bulgaria.  Fondul a sprijinit, de asemenea, construcția a celei de a doua căi ferate dintre Koper (principalul port la Marea Adriatică din Slovenia) și Divača, care va crește în mod semnificativ capacitatea de transport de marfă și va asigura conectarea la rețeaua feroviară din Austria.

În Spania, Fondul de coeziune a contribuit la construirea **rețelei sale moderne de trenuri de mare viteză**. Linia de mare viteză Madrid-Barcelona-frontiera franceză, cu o lungime totală de 804 km, este una dintre principalele axe de comunicare dintre Spania și restul Europei.

Datorită fondului, linia de cale ferată Warsaw-Gdynia din Polonia **a îmbunătățit transportul de călători pe Coridorul Baltic-Adriatic**, în timp ce între principalele orașe din Polonia circulă un material rulant modern.

Fondul a făcut de asemenea investiții în **transportul public durabil în orașe**, de exemplu în **rețelele de metrou din Varșovia, Budapesta, București, Sofia și Praga**. În Bratislava, linia de tramvai Petrzalka, cu podul său emblematic, a fost, de asemenea, construită cu ajutorul Fondului de coeziune.

În plus, fondul a contribuit la construirea de **aeroporturi pentru a conecta mai bine** statele membre care au aderat la UE în anii 2000. Aeroporturile din **Tallinn**, **Varșovia, Wroclaw** și **Rzeszow** sunt doar câteva exemple.

**Combaterea schimbărilor climatice și protecția mediului și a sănătății cetățenilor**

Fondul a sprijinit, de asemenea, investițiile în infrastructură, printre care racordarea a 6 milioane de persoane la apa potabilă curată și a 10,5 milioane de persoane la tratarea apelor reziduale. Fondul de coeziune a sprijinit totodată reciclarea a 4,2 milioane de tone de deșeuri urbane.

Un proiect de **mare importanță din punctul de vedere al protecției mediului** pentru o economie ecologică și durabilă, care îmbunătățește calitatea vieții a mii de cetățeni, este **stația de tratare a deșeurilor din Alexandroupolis, Grecia**, care a permis reducerea cu 60 % a deșeurilor colectate din patru municipalități ale prefecturii Rodopi și din două municipalități ale prefecturii Evros.

Infrastructura de tratare a apelor uzate din sudul Maltei și gestionarea apei pentru cele mai mari aglomerări urbane din Letonia **au îmbunătățit tratarea apelor uzate** și **calitatea apei potabile** pentru cetățeni.

În **domeniul energiei curate**, Fondul de coeziune a sprijinit instalarea în Lituania de tehnologii care utilizează energie din surse regenerabile pentru a produce energie electrică pentru aproape 20 000 de gospodării.

Fondul a investit, de asemenea, în **protecția împotriva incendiilor forestiere** și în **sisteme de protecție împotriva inundațiilor**, care vizează 8,3 și, respectiv, 11,4 milioane de oameni. Printre acestea figurează construirea unui sistem de protecție împotriva inundațiilor și a unui rezervor pentru a proteja zona Tisa Superioară împotriva inundațiilor provocate de râul Tisa din Ungaria.

**Context**

„Instrumentul financiar de coeziune”, astfel cum a fost denumit inițial, a fost instituit la 1 aprilie 1993 și a intrat în vigoare în 1994, având scopul de a consolida coeziunea economică, socială și teritorială a UE și de a contribui la recuperarea decalajelor țărilor cu restul UE.

Primii beneficiari ai Fondului de coeziune au fost Grecia, Irlanda, Portugalia și Spania (1994-1999); au urmat, începând din 2004, Cehia, Cipru, Estonia, Letonia, Lituania, Malta, Polonia, Slovacia, Slovenia și Ungaria; Bulgaria și România (începând din 2007); și Croația (începând din 2013).

**Bugetul Fondului de coeziune s-a extins în mod semnificativ** odată cu extinderea din 2004: 18 miliarde EUR în perioada 1994-1999, 30,6 miliarde EUR în perioada 2000-2006, 68,5 miliarde EUR în 2007-2013 și 61,4 miliarde EUR în perioada 2014-2020.

Pentru perioada de programare **2021-2027**, peste 37 % din cele **48,03 miliarde EUR** alocate fondului vor sprijini obiectivele climatice. Astfel, 6,9 miliarde EUR vor fi alocate pentru transportul urban curat, 3,3 miliarde EUR pentru eficiența energetică și 16,9 miliarde EUR pentru investiții în rețelele feroviare și rutiere TEN-T.

În prezent, Fondul de coeziune **aduce beneficii unui număr de 15 state membre** cu un venit național brut (VNB) pe cap de locuitor mai mic de 90 % din media UE la momentul acordului privind cadrul financiar multianual 2021-2027: Bulgaria, Cehia, Estonia, Grecia, Croația, Cipru, Letonia, Lituania, Ungaria, Malta, Polonia, Portugalia, România, Slovacia și Slovenia.

**Informații suplimentare**

[Platforma de date deschise privind coeziunea](https://cohesiondata.ec.europa.eu/cohesion_overview/21-27)

[Kohesio](https://kohesio.ec.europa.eu/ro/)[RO**•••**](https://romania.representation.ec.europa.eu/news/aniversarea-30-de-ani-de-existenta-fondului-de-coeziune-179-miliarde-eur-pentru-convergenta-si-2023-04-03_ro#modal)

[Fondul de coeziune](https://cohesiondata.ec.europa.eu/funds/cf/21-27)

[@ElisaFerreiraEC](https://twitter.com/ElisaFerreiraEC)

[@EUinmyRegion](https://twitter.com/EUinmyRegion)

|  |  |
| --- | --- |
|  | Sunaţi la numărul gratuit\* valabil pentru toate cele 27 de state-membre în cursul orelor de lucru  (9-8:30 CET în timpul săptămânii) 00 800 6 7 8 9 10 11  sau sunaţi la numărul de telefon + 32-2-299.96.96 accesibil de oriunde din lume (tarif normal). |
| *\*Anumiţi operatori de telefonie mobilă nu permit accesul la numerele cu prefixul 00800 sau taxează aceste apeluri. În unele cazuri, aceste apeluri pot fi taxate dacă sunt efectuate de la o cabină telefonică sau de la hotel.* | |

🏵🏵🏵

Acest Buletin Informativ vă aparţine şi ne dorim să cuprindă exact informaţiile care prezintă interes pentru dumneavoastră.

Sugestiile referitoare la genul de informaţie pe care doriţi să o regăsiţi în cuprinsul Buletinului informativ pot fi transmise pe adresa de poştă electronică.

**Instituţia Prefectului - Judeţul Hunedoara**

Deva, 330025, Bdul 1 Decembrie 1918, nr. 28

**Tel.: 0254 211 850/1**;

**Fax: 0254 215 099**; **0254 215 010**

[prefhd@prefecturahunedoara.ro](mailto:prefhd@comser.ro); https://hd.prefectura.mai.gov.ro/